شه‌ری یه‌مه‌ن بۆ ماوه‌ی پێنج رۆژ ئاگر به‌س راده‌گه‌ینێ\nSmoke billows following an airstrike by the Saudi-led coalition targeting an arms depot in the Mount Noqum area on the eastern outskirts of Sana'a, Yemen, May 11, 2015.\nلایه‌نه شه‌رکه‌ره‌کاندا له یه‌مه‌ن بریار وایه له ده‌ره‌نگانی رۆژی سێشه‌ممه‌دا چه‌کانیان دا بنێن و ده‌ست بکه‌ن به چاودێریکردنی ئاگر به‌سێکی پێنج رۆژه بۆ ئه‌وه‌ی رێگا بده‌ن به گه‌یاندنی یارمه‌تیه مرۆڤایه‌تیه‌کان بۆ هاوڵاتیانی سڤیل له ناوه‌ی وڵاته‌که‌دا که به شه‌ره‌وه وێران بوه.\nسه‌رهه‌ڵداوه‌کانی هوتیه‌کان، هێزه‌کانی حکومه‌ت و هاوپه‌یمانی به رێبه‌رایه‌تی عه‌ره‌بستانی سعودی که بۆ ماوه‌ی 6 هه‌فته‌یه له سه‌ر هێڕشه ئاسمانیه‌کانیدا له یه‌مه‌ن به‌رده‌وامه، هه‌موو به‌ڵێنیان داوون له چاودێریکردنی ئاگر به‌سه‌که، به‌ڵام هیچ گه‌رنتیه‌ک نییه به‌و شێوه‌ی که شه‌ر له رۆژی دووشه‌ممه‌دا هه‌ر وا به‌رده‌وام بوه.\nپێش ئاگر به‌سه‌که سه‌رۆکی کاروباره مرۆڤایه‌تیه‌کانی نه‌ته‌وه یه‌کگرتووه‌کان ڤالیری ئامۆس له هه‌موو لایه‌نه‌کان داوی کرد توند و تیژیه‌کان رابگرن و رێگا بده‌ن به ره‌وانه کردنی خواردن، پێداویستیه‌کانی پزشکی و ئاوی پاک و هه‌ر وه‌ها رێگا دان به هاوڵاتیان له ده‌رباز بوونیان بۆ شوێنی ئارام و ئاسایش.\nنه‌ته‌وه یه‌کگرتووه‌کان ده‌ڵێت تا ئێستا فه‌ره‌تر له 1،400 که‌س له شه‌ری یه‌مه‌ن دا کوژراوون.


تەندروستی هەڵەبجە هۆشداری لە نەمانی بودجەو دەرمان دەدات | KURDPLAT\nتەندروستی هەڵەبجە هۆشداری لە نەمانی بودجەو دەرمان دەدات\nکوردپلات 11/16/2020 08:14:00 م ليست هناك تعليقات\nتەندروستی هەڵەبجە رایگەیاند، ئەو بودجانەی کە بۆیان تەرخانکرابون بۆ ڕوبەروبونەوەی ڤایرۆسی کۆرۆنا، بەرەو تەواو بون دەچن و کۆگاکانی دەرمانیش لە سنورەكەیان بەرەو خاڵی بون دەچن و داوای بەدەمەوەهاتنی خێرا لە حکومەت و وەزارەتی تەندروستی دەکەن.\nبەگوێرەی دەنگی ئەمریكا، ئەمڕۆ یەكشەممە، د. شاناز نەقشبەندی، وتەبێژی بەڕێوبەرایەتی گشتی تەندروستی هەڵەبجە لە کۆنگرەیەکی ڕۆژنامەوانیدا ڕایگەیاند ئەو ژمارانەی کە بڵاودەکرێنەوە تەنها ئەوانەن کە پشکنینی ( پی سی ئاڕ) یان ئەنجام داوە، دەنا ڕێژەی توشبوان زیاترە لەو ژمارانەی بڵاودەکرێنەوە و هەردو سەنتەری کۆرۆنا لە هەڵەبجە لە پڕبوندان و سەرجەم نەخۆشەکانی ناو نەخۆشخانەکانیش دۆخی تەندروستیان ناجێگرە .\nوتەبێژی تەندروستی هەڵەبجە وتیشی: ئەو بودجانەی بۆمان تەرخانکرابون بەرەو تەواو بون دەچن و کۆگاکانی دەرمانیشمان بەرەو خاڵی بون دەچن، گرفتی مرۆیی لە کەمی پزیشک و کارمەندمان هەیە، کە ناتوانین سەنتەری سێیەم لە هەڵەبجە بکەینەوە و هاوڵاتیانیش وەک پێویست پابەندنابن و ئەوانەی توش دەبن خۆیان لە ماڵەوە کەرەنتین ناکەن .\nبە پێی ئامارەکانی بەڕێوەبەرایەتی گشتی تەندروستی هەڵەبجە تاوەکو ئێستا 120 هاوڵاتی لە نەخۆشخانەکانی تایبەت بە ڤایرۆسی کۆرونا لە هەڵەبجە گیانیان لەدەستداوە، لەو ڕێژەیەش 48 کەسیان خەڵکی دەرەوەی پارێزگای هەڵەبجەبون، 4 هەزار و 619 پشکنین ئەنجام دراون و 2 هەزار و 800 حاڵەتی توشبون و 2 هەزار و 600 حاڵەتی چاکبونەوەش تۆمار کراون.


بەڕێوەبەری هاتوچۆی گەرمیان سەرقاڵی دروستكردنی خانوی تەجاوزە .."قەدەغەی هاتوچۆی بەهەل زانیوە"\nهەواڵی / 30/3/2020 431 جار بینراوە\n”سكاڵای لەسەر تۆمار بكەین”\n"قەدەغەی هاتوچۆ و پشوی بەهەلزانیوە بۆ درووستكردنی خانوی تەجاوز"\nبەڕێوەبەری پۆلیسی هاتوچۆی ئیدارەی گەرمیان سەرقاڵی درووستكردنی خانوی تەجاوزەو پشوو و قەدەغەی هاتوچۆی بە هەلزانیوە.\nكەمال عەلی سەرۆكی شارەوانی ناوچەی ساڵح ئاغای كەلار، بە (درەو)ی راگەیاند، عەمید موحسین مەنسور بەرێوەبەری پۆلیستی هاتوچۆی ئیدارەی گەرمیان سەرقاڵی دروستكردنی خانوی تەجاوزەو بڕیارمانداوە سكاڵای لەسەر تۆمار بكەین و بیدەینە دادگا.\nسەرۆكی شارەوانی ناوچەی ساڵح ئاغای كەلار ئاماژەی بەوەشكرد، پێشتریش دووجار خانوە تەجاوزەكەی بەڕێوەبەری هاتوچۆی ئیدارەی گەرمیانمان روخاندووە، بەڵام ئێستا جارێكی تر ئەم بارودۆخەی بەهەلزانیوەو دەستی بە درووستكردنی ئەو خانووە تەجاوزەكردۆتەوە.\nبەپێی ئەو وێنانەی بڵاوكراوه‌ته‌وه خانوه‌كه هه‌وه‌و سەرۆكی شارەوانی ساڵح ئاغاش پشتراستی كردەوە وێنەكان خانوە تەجاوزەكەی بەڕێوەبەری هاتوچۆیەو هی رۆژی هەینیە، كە سەرقاڵی تێكردنی سەقفی خانووە تەجاوزەكەیەتی.\nكەمال عەلی ئاماژەی بەوەشكرد، بەڕێوەبەری هاتوچۆی گەرمیان هیچ داواكارییەكیشی نەكردووە بۆ درووستكردنی ئەو خانووەو ئێمە رێوشوێنە یاساییانمانكردووە لەكاتی خۆیدا بەڵام بەدەنگ داواكەمانەوە نەهاتووە.\nدرووستكرنی خانوی تەجاوز لەم ئێستادا لەلایەن بەرێوەبەری پۆلیسی هاتوچۆی گەرمیانەوە كاتێكدایە كە پۆلیسی هاتوچۆ بەشێكن لەو هێزانەی كە بۆ روبەروبونەوەی كۆرۆنا لە ئەركدان و بەردەوام لەسەر شەقامەكانن بۆ جێبەجێكردنی رێنماییەكانی تەندرووستی و قەدەغەی هاتوچۆ.


بارزانى: هويچ كيشه‌يگ وه‌ل حه‌شد نه‌يريم.. وه‌لێ نايه‌ێده كوردستان\nشه‌فه‌ق نيوز/ مه‌سعود بارزانى سه‌رۆك هه‌رێم كوردستان ئاشكراێ ئه‌وه كرد ك ئامانج له راپرسێ ئه‌را سه‌روه‌خوه‌يى هه‌رێم نواگيريه له كاره‌سات و جه‌نگه‌يل تازه‌و جه‌خت له‌وه‌يش كرد ك په‌شيمانى له راپرسێ مه‌حاڵه.\nبارزانى له باسيگ ئه‌را رووژنامه‌ى ئه‌لحه‌يات جه‌خت له‌بان وجوود مه‌ترسيه‌يليگ كرد له كاره‌يل ئنتقام و زوڵمكردن له بيتاوانه‌يل له ته‌لعه‌فه‌ر ئه‌گه‌ر هيزه‌يل حه‌شد شه‌عبى به‌شدارى بكه‌ن له هاوردنه‌وه‌ێ ئه‌و ناوچه له‌ژير ده‌سڵات داعش.\nبارزانى هه‌ميش وت: ئيمه هويچ كيشه‌يگ وه‌ل حه‌شد شه‌عبى نه‌يريم، وه‌لێ بيگومان ڕێ نايه‌يم ئى هيزه‌يله بانه ناو خاك كوردستان و ئيمه داواێ جه‌نگ ناكه‌يم و ده‌سپيشخه‌رييش ئه‌راێ ناكه‌يم، وه‌لێ ئيمه ماف وه‌رگرى له خوه‌مان ديرێم ئه‌گه‌ر له حاڵه‌تيگ فه‌رز كريا له بانمان.


پارچە شیعری ژماره ٤١\nتۆخوا ئه‌مه ژینه که وه‌ها که‌وتمه شه‌شده‌ر؟\nڕێی چوونه‌ده‌رم هه‌ر به خه‌ویش نایه‌ته‌وه به‌ر\nهه‌رکه‌س به هه‌وایێک و به سازێ له سه‌مایه\nئه‌منیش نه هه‌وام ماوه نه ساز و نه هه‌ماوه‌ر\nخوایه چ ته‌لیسمێکه که من که‌وتمه نێوی!\nچه‌ند مه‌حکه‌م و بێ ڕێگه‌یه، وه‌ک سه‌ددی سکه‌نده‌ر!\nئه‌عزام که به قوڕدا چووه، زیندانی به‌ڵایه\nئه‌م مه‌سکه‌نه، جێی بێکه‌س و مسکینه سه‌راسه‌ر\nهه‌ر چوومه ده‌رێ، خۆزگه به ناوماڵێ ده‌خوازم\nگه‌ر دێمه‌وه ژوورێ که‌چی ئاواتمه بۆ ده‌ر!\nزوو سه‌ڵته‌نه‌تم بوو، که‌چی ئێستا ئه‌وه سه‌ڵتم\nجاران وه‌کوو شا بووم و ئه‌وێستاکه قه‌له‌نده‌ر\nمه‌نفوور و سه‌گ و بێ ئه‌ده‌ب و شه‌رم و حه‌یایه،\nهه‌رکه‌س بگرم من چ به نۆکه‌ر چ به سه‌روه‌ر!\nوه‌خته وه‌کو دێوانه وه‌کێوی بده‌م ئه‌وڕۆ\nغه‌م قووتمه، غه‌م به‌رگمه، غه‌م هه‌مده‌م و یاوه‌ر\n(قاقڵاوا، 1337 ی هه‌تاوی)\nلاپەڕە 91 ی چاپی جه‌عفه‌ر و 36 و 37 ی چاپی ئەنیسی.\nشیعره‌که له ساڵی 1337 دا گوتراوه- یه‌ک له ساڵانی ڕه‌شی دوای کۆدیتای 28 ی گه‌لاوێژی 1332 ی شا و سیا دژ به حکوومه‌تی موسه‌ددیق و زاڵبوونی حکوومه‌ت نیزامیی ته‌یمووری به‌ختیار و ڕوکنی دووی ئه‌ڕته‌ش به سه‌ر وڵاتدا، که له ئه‌نجامیدا ژماره‌یه‌کی زۆری کورد و چه‌پی غه‌یره کورد گیران و خرانه زیندانه‌وه. ئه‌وده‌مه، دوو ساڵێک بوو که حکوومه‌ت نیزامی جێگه‌ی خۆی دابوو به ڕێکخراوه‌ی تازه دامه‌زراوی ساواک و لقی ڕێکخراوه‌که له سنه و سه‌قز و مه‌هابادیش کرابووه‌وه. به ماوه‌یه‌کی که‌م دوای ئه‌و شیعره واته له ساڵی 1338 دا هه‌میسان خه‌ڵکێکی زۆر له موکریان به تاوانی هاوکاری کردنی حزبی دیموکراتی کوردستانی ئێران گیران و برانه زیندانه‌کانی ورمێ و ته‌ورێز و قزڵ قه‌لعه‌ی تاران.\nژیننامه‌ی ئاوات به قه‌ڵه‌می خۆی، له سه‌ره‌تای دیوانی چاپی ئه‌نیسیدا (لاپه‌ڕه یازده) باسی دووساڵ گیران و له زینداندا مانه‌وه‌ی خۆی ده‌کات و ده‌ڵێ "... له سه‌ره‌تای ساڵی 1327 دا ئازاد کرام و هاتمه‌وه ماڵێکی ساردوسڕ و بێ نان و ئاو، چونکه منداڵه‌کانم ورد بوون و ته‌نیا کاکم پێیان ڕاده‌گه‌یشت ئه‌ویش خۆی ده‌وڵه‌مه‌ند نه‌بوو...".\nشیعری سه‌ره‌وه پیشانده‌ری ژیانی ئه‌و ساڵانه‌ی شاعیره، ژیانێک که وێده‌چێ دواتریش سه‌قامی نه‌گرتبێت له‌به‌ر ئه‌وه‌ی ژیننامه‌ی شاعیر له چاپی جه‌عفه‌ریشدا (لاپه‌ڕه 37) باسی شێواوی ژیانی ده‌کات له ساڵی 1350 دا به هۆی هه‌ڵسووڕاویی سیاسی و چوونه گه‌رمێن و هاتنه‌وه و گیرانی دووباره‌ی، ئه‌وه‌ش ماوه‌ی 12 – 13 ساڵێک دوای گوترانی ئه‌م شیعره‌یه. \nشیعره‌که ئاوێنه‌ی ژیانی مرۆڤێکی به‌رپرسی گیرۆده‌ی داوی جاڵجاڵووکه‌ی ساواک و شۆڤار و مرۆڤانی ناپاکی خۆجێ ییه، که نازانێ چۆن له شه‌شده‌ریان بچێته ده‌ره‌وه. ناته‌واویی ژیان و ئه‌رکی به‌خێوکردنی خاووخێزان سه‌رباری ده‌ردی سیاسی و کۆمه‌ڵایه‌تییه‌کانی بووه و له‌و فه‌زا فیکرییه‌دا قه‌تیس ماوه‌ته‌وه. هه‌ندێک خه‌ڵکی ده‌وروبه‌ری خۆی ده‌بینێت که هه‌رکام به سازێک و هه‌وایێک هه‌ڵده‌په‌ڕن و خه‌ریکی ڕابواردن و خێر وخۆشین، خۆیشی ده‌بینێت که ئه‌و هێزه ئه‌هریمه‌نییانه په‌راوێزیان خستووه و ده‌ره‌تانیان لێ بڕیوه، ئینجا له نێوان دوو به‌رداش دا گیر ده‌خوات: له لایه‌ک باوه‌ڕی قورس و قایم به ڕێبازه سیاسییه‌که‌ی خۆی که ڕێچکه‌ی خه‌باته و نایه‌وێت به‌جێی بهێڵێت، له لایه‌کیش زه‌خت و زۆری ده‌زگا ئه‌منییه‌کان و مه‌ئمووره ناوچه‌ییه‌کانیان که ژیانیان لێ تاریک کردووه و لێناگه‌ڕێن به ده‌ردی خۆی داکه‌وێت و چاوه‌ڕوانی هه‌ڵاتنی ڕۆژی ڕووناک بێت. ئه‌وه ڕاست ئه‌و بارودۆخه‌یه که شیعری 'ئه‌مه ژینه؟' ی تێدا گوتراوه.\nعینوانی شیعره‌که له هه‌ردوو چاپی ئه‌نیسی و جه‌عفه‌ردا، یه‌که.\nله شه‌شده‌ر که‌وتن، بێ ده‌ره‌تان و ده‌سته‌وه‌ستان مانه‌وه‌یه.\nڕێگا نه‌هاتنه‌وه به‌ر، بۆ که‌سێکه پێشتر ڕێگای ڕۆیشتنی هه‌بووبێت به‌ڵام دواتر ئه‌و ده‌ره‌تانه‌ی نه‌مابێت.\nهه‌م ئاوه‌ر، هه‌ماوردی فارسی به واتای حه‌ریف و ڕه‌قیبه گه‌رچی لێره‌دا تا ڕاده‌یه‌ک وێده‌چێت واتای هاوڕێی هه‌بێت.\nزیندانی به‌ڵایه، ده‌بێ نیاز له له‌شی خۆی بێت که بۆته زیندانی به‌ڵا بۆ ئه‌ندامه‌کانی له‌شی خۆی و ئه‌وه‌ش بۆچوونێکی سۆفییانه‌یه که چوارچێوه‌ی له‌ش به 'زیندان'ی ڕۆح ده‌زانن و لایان وایه مرۆڤی خوداناس ده‌بێ خۆیان له‌و زیندانه ئازاد بکه‌ن، هه‌ربۆیه‌ش مردن به ڕزگاریی ده‌زانن.شێخ عه‌بدولره‌حمانی تاڵه‌بانی له شیعرێکی فارسیدا که ته‌فسیرێکی پڕ ناوه‌رۆکی 18 فه‌ردی سه‌ره‌تای مه‌سنه‌وی مه‌ولانای ڕۆمییه، ده‌ڵێ:\n"پخته آن باشد که جسم خویش باخت / خویش را از خویشتن بیگانه ساخت\nمغز را آگند و برافکند پوست / ماند خالی از خود و پرشد ز دوست..."\nمه‌گه‌ر وشه‌که وه‌ک 'زیندانی' بخوێنینه‌وه و بڵێین به‌ڵا زیندانه‌که‌یه و ئه‌عزای له‌ش بوونه‌ته زیندانیی ئه‌و زیندانه.\n'ئه‌م مه‌سکه‌نه' ئیهامی تێدایه: واتای نزیکی له‌شی خۆیه‌تی و درێژه‌ی فه‌ردی پێشووه؛ واتای دووری ده‌توانێ بریتی بێت له کۆمه‌ڵگاکه و شوێنی ژیانی شاعیر واته کوردستان که جێی بێکه‌س و مسکینانه و ئاواتی تازه له زیندان ئازاد کراو خه‌می ئه‌و هه‌ژارییه‌ی خه‌ڵکیه‌تی که دیارده‌یه‌کی هه‌مه‌گیره و شاعیر نازانێ له‌و مه‌سکه‌نه پڕ مه‌ینه‌تییه‌دا بچێته کوێ و چی بکات. دوور نییه له‌و ساڵه ڕه‌شانه‌دا هه‌بووبێتن دۆست و براده‌ری وا که له ترسی ساواک نه‌یانوێرابێت هاتوچۆی ئاوات بکه‌ن و گه‌رم وگوڕییه‌که‌ی جارانیان له‌گه‌ڵیدا نه‌مابێت، ئه‌وه‌ش دڵی ناسک و هه‌ستیاری ئاواتی ڕه‌نجاندبێت و هه‌ر ئه‌وه‌نده‌ی چووبێته ده‌ره‌وه‌ی ماڵ، خێرایه‌ک گه‌ڕابێته‌وه ماڵێ و له ناو قابغی خۆیدا کڕ که‌وتبێت.\nسه‌ڵت و سه‌ڵته‌نه‌ت پێکه‌وه هێنان، سه‌نعه‌تی 'تضاد' ه و جوانه. به هه‌مان شێوه شا و قه‌له‌نده‌ریش.\nمه‌نفوور، نه‌فره‌ت لێکراو وشه‌یه‌کی عه‌ره‌بییه، ئاوات له شیعره‌کانیدا که‌ڵکی له گه‌لێک وشه و ته‌عبیری فارسی و عه‌ره‌بی وه‌رگرتووه. ده‌قی ئه‌نیسی له جیاتی مه‌نفوور، 'مه‌بغووز' (مبغوض)ی هێناوه که ئه‌ویش عه‌ربییه و به واتای که‌سێکه که خه‌ڵک ده‌یبوغزێنن واته خۆشیان ناوێت. شاعیر ئه‌و سیفه‌تانه‌ی بۆ خه‌ڵکی ده‌وروبه‌ری خۆی هێناوه، چ ئه‌وانه‌ی وا خزمه‌تی ده‌که‌ن و چ ئه‌وانه‌ی وا خۆی خزمه‌تیان ده‌کات و دیاره ده‌بێ دڵێ زۆر لێیان ڕه‌نجا بێت. ئه‌وه‌ش بۆ که‌سێک که زیندانی سیاسی بووه و دوای هاتنه‌ده‌ر له زیندانیش له‌ژێر چاوه‌دێریی مه‌ئمووران و جاسووسانی ساواکدایه و خه‌ڵک ناوێرن ڕووی تێ بکه‌ن یان هاتوچووی ماڵی بکه‌ن، سه‌مه‌ره نییه.\nئه‌نجامی ئه‌و چه‌شنه ژیانه بۆ هه‌ستیارێکی دڵ ناسکی وه‌ک سه‌ید کامیل ده‌بێ چی بێت جگه له‌وی غه‌م بخوات و غه‌م له‌به‌ر بکات و گه‌م ببێته هاوده‌م و یاریده‌ده‌ری؟ که ئه‌وه‌ش مه‌قته‌عی شیعره‌که‌یه.\nهزج مثمن اخرب مکفوف محذوف: مفعول مفاعیل مفاعیل فعولن\n . ده‌قی جه‌عفه‌ر وه‌ک "به هه‌واڵێک" ی تۆمار کردووه. من ده‌قی ئه‌نیسیم پێ ڕاست بوو و ڕه‌چاوم کرد. هه‌وا واته له‌حن و ئاواز له‌گه‌ڵ ساز و سه‌ما هاوواتایه به‌ڵام 'هه‌واڵ' له‌گه‌ڵ ئه‌و دوو ته‌عبیره‌ی دیکه‌دا نایه‌ته‌وه. به تایبه‌ت که له میسراعی دووهه‌می هه‌مان فه‌رددا هه‌وا و ساز پێکه‌وه دووپات بوونه‌ته‌وه. لام وایه ئه‌وه‌ی ده‌قی جه‌عفه‌ر هه‌ڵه‌ی جاپه و له چاپه‌کانی دواتردا ده‌بێ ساغ بکرێته‌وه.\n . مه‌بغووز: چاپی ئه‌نیسی\n . ئه‌مڕۆ: چاپی ئه‌نیسی


عەبدوللەتیف سەلەفی لەبارەی تۆمارە دەنگییەكە روونكردنەوە دەدات\nلەلایەن ئاسۆ سەراوی 20/4/2016\nد.عەبدوللەتیف ئەحمەد ناسراو بە عەبدوللەتیف سەلەفی، رێبەری سەلەفییەكانی كوردستان\nمەلا عەبدوللەتیف سەلەفی، لەبارەی ئەو تۆمارە دەنگییانەی بڵاوكراونەتەوە و تۆمەتی ئەوەی دراوەتە پاڵ پەیوەندی خۆشەویستی لەگەڵ ژنە خوێندكارێكیدا هەیە، روونكردنەوە دەدات و دەڵێت "هەموو لایەك دڵنیادەكەمەوە هیچ جۆرە پەیوەندییەكی (ناشەرعی) لەئارادا نییە".\nچەند رۆژێكە دەنگۆی بڵاوبوونەوەی پەیوەندی خۆشەویستی لەنێوان د.عەبدوللەتیف ئەحمەد ناسراو بە عەبدوللەتیف سەلەفی، رێبەری سەلەفییەكانی كوردستان و مامۆستای پەیمانگەی زانستە ئیسلامییەكانی سلێمانی، لەگەڵ ژنە خوێندكارێكی خۆی بڵاوبووەتەوە و، چەند تۆمارێكی دەنگی بڵاوكراونەتەوە گوایە ناوبراوە لەكاتی قسەكردن لەگەڵ خوێندكارەكەیدا.\nناوبراو لە روونكردنەوەیەكدا كە رۆژی چوارشەممە 20-4-2016 بڵاویكردووەتەوە، باس لە بڵاوكردنەوەی ئەو تۆمارە دەنگییە دەكات و دەڵێت "لەسەردەمی پێشكەوتن و تەكنەلۆژیا، بەتایبەت لای كەسانی ژیر، ئەمە شتێكی زۆر روون و ئاشكرایە، بوواری دەستكاریكردن و شێواندنی زۆر تێدایە".\nعەبدوللەتیف سەلەفی جەختدەكاتەوە هیچ جۆرە پەیوەندییەكی (ناشەرعی) لەگەڵ ئەو خوێندكارە ژنەیدا نییە. دەشڵێت "پشتیوان بەخوا لە ئایندەدا راستییەكان دەردەكەون". پەیامیشی بۆ لایەنگرانی ئەوەیە "ئارام بگرن و هیچ هەڵوێستێكی ناشەرعی نەنوێنن". بە نەیارانیشی دەڵێت "لە خوا بترسن و دەست لەم جۆرە كارانە هەڵگرن". لە كۆتایی روونكردنەوكەشیدا داوا لە هەمووان دەكات "قسەی خێر بكەن یان بێدەنگی هەڵبژێرن".\nئەو خوێندكارە ژنەی دەگوترێت عەبدوللەتیف سەلەفی پەیوەندی خۆشەویستی لەگەڵدا هەبووە، لە لێدوانێكی تایبەتدا بۆ (تۆڕی میدیایی رووداو) ئەو دەنگۆیانەی رەتكردەوە و گوتی "ئەو قسانەی دەكرێن ئەسڵ و ئەساسیان نییە و هەموویان پڕوپاگەندەن، د.عەبدوللەتیف دووژمنی زۆری هەیە و خەڵكێكی زۆر رقیان لێیەتی".\n(رووداو) ناوی خوێندكارەكەی لایە، بەڵام خۆی بە مەرجی بڵاونەكردنەوەی ناوەكەی قسەی كرد و گوتیشی "هیچ پەیوەندییەكی خۆشەویستی لەنێوانماندا نەبووە و داوای هاوسەرگیریشی لێنەكردووم، تەنیا ئەوە بووە من خوێندكار بووم و ئەویش سەرپەرشتیاری توێژینەوەكەم بووە".\nهاوكات مامۆستایەكی پەیمانگەكە بە (تۆڕی میدیایی رووداو)ی گوت "دەگوترێت لەو پەیوەندییەدا ئەو خوێندكارە و د.عەبدوللەتیف بەشێوەی نامە و دەنگ پەیوەندییان پێکەوە هەبووە و سۆزدارییان کردووە"، خوێندكارەكە گوتی "ئەوەش راست نییە و هەر كەسێك لایەتی با بیخاتەڕوو".\nبەپێی زانیارییەكانی ئەو مامۆستایە، دەگوترێت لەسەر داوای پەیوەندی خۆشەویستی د.عەبدوللەتیف، ئەو خوێندكارە لە مێردەكەی جیابووەتەوە، بەڵام ژنەكە ئەو زانیارییەشی رەتكردەوە و گوتی "ئەوەش راست نییە، لەگەڵ مێردەكەم نەگونجاوم و خۆم داوای جیابوونەوەم لێكردووە، تەنانەت هاوڕێكانیشم دەزانن لەگەڵ مێردەكەم كێشەم هەبووە".\nهەر بەپێی زانیارییەكانی ئەو مامۆستایەی پەیمانگەكە، دەگوترێت دوای دروستبوونی ئەو دەنگۆیە، ئەو خوێندكارە داوایكردووە توێژینەوەكەی لای د.عەبدوللەتیف بگوازێتەوە، لەو بارەیەشەوە خوێندكارەكە گوتی "نەخێر داوای گۆڕینم نەكردووە و تائێستاش ئەوەندەی ئاگادار بم هەر لای ئەوم، بەڵام دەگوترێت مۆڵەتی نەخۆشی وەرگرتووە".\n19 26 هەندرێن | 20/4/2016\nئەمە دەنگی مەلا عەبدول لەتیف نیە (جگە لەوەی ئەو کارە خیلافی شەرعە، ئاخر چۆن دەکرێت کەسایەتیەکی سەلەفیی وا داوای خۆشەویستی لە ژنێکی بەمێرد بکات، شتی وا نیە و درۆیەکی زۆر زۆر گەورەیە، ئینجا بەشی دووەمی دەنگەکە دەڵێت "وای وای" کام پیاو یان کوڕ هەیە ئەم وشەیە بۆ دەربڕینی هەستی خۆشەویستی بە کار بێنێت؟ لە مێژووی خۆشەویستی لە ناو کورددا نەبووە و نیە، تەنها و تەنها گاڵتە و تەقلیدە و هیچی تر)، بەڵکو کەسێکە لاساییی دەنگی ئەو دەکاتەوە، جا یان سەرەتا بۆ گاڵتە و خۆشی بووە و دواتر بۆ مەرامی سیاسی بڵاو کراوەتەوە، یانیش دەستی دەزگای هەواڵگریی لایەنێکی تێدایە و ئەو زیرەکانە ئەم کارەی کردووە و ئەو دەنگەی دروست کردووە، خەڵکی نەزان و ساویلکەش باوەڕ دەکەن و نەیارە سیاسیەکانیشی بەشێکیان باوەڕ دەکەن کە خۆیەتی، وە بەشێکیشیان دەزانن کە تەزویر و تەقلیدە بەس هەر دەڵێن ئەوە و خۆیەتی بۆ لێدانی کەسایەتیی ئەو پیاوە کە دوژمنی زۆرە لە ناو هەموو حزبە ئیسلامیەکان و یەکێتیش. کەسانی گەورە و ناودار دوژمنیان زۆرە و هەردەم داویان بۆ دادەندرێتەوە و بە خراپ یان بە چاک باس دەکرێن. بڕۆن لە یوتیوب بگەڕێن، دەیان دەنگی لاساییکەرەوەی سەدام حوسێن دەدۆزنەوە و گوێیان لێ بگرن بزانن کت و مت دەنگی سەددامە یان نا، کەس هەستی پێ ناکات ئەمە سەددام خۆی نیە، بەڵام بەوەوە دەزانین کە سەددام نیە چونکە کابرای ئەکتەر دەست بە فشقیات دەکات، یانیش لاساییکردنەوەکە لە میانەی پێشکەشکردنی شانۆگەری بووە، واتە دیارە کە ئەکتەرێکە ئەمە دەکات. ئینجا ئەکتەرانی کۆمیدیی وا زۆرن لە دونیا، تەنانەت بەرنامەشیان هەیە لە تەلەڤزیۆنەکان و لاساییی دەنگی سەرۆک و وەزیر و گۆرانیبێژ و کەسایەتیە ناودارەکان دەکەنەوە، بۆ گاڵتە و خۆشی. جا ئەو دەنگەی کە گوایە مەلا لەتیفی سەلەفیە، هی خۆی نیە و بوختان و سیناریۆیەکی زیرەکانە بەڵام بێ ئەخلاقانەیە (لە ناو سیاسەت ئەخلاق نیە) و بۆ مەرامی سیاسیە. ئەم لینکە بکەنەوە کە لاساییکردنەوەی دەنگی سەددامە، بزانن هیچ فەرقی هەیە لەگەڵ دەنگی سەددام!!! https://www.youtube.com/watch?v=t5FgUPwWTuI\n7 3 bahroz | 9/5/2016\nاري اوخةلكةواز ناهيني دةلن بوختانة باشةكاكة اكةر بوختانة لؤ ماري كرد اكةر بوختانة لؤ كواستييةوة اوش بوختانة بةسة شوين كةوتواني بي عةقل خؤ هةموتان باش دةزانن وية بةلةم فير لة خؤتانو لةهةمو خةلك دةكةن بةسة او دوو رؤزة كواستتيةوة تؤش تازة بة عةقلة نةفامةكي خؤت دةلي بوختانة هههههههههههههههههه\n3 0 bahroz | 9/5/2016\nنیشانەکردن : عەبدوللەتیف سەلەفی\n24748 ژمارەی بینین


پارێزگارێكی نوێ بۆ نه‌ینه‌وا هه‌ڵبژێردرامه‌نسور مه‌رعید: واز له پۆسته‌كه ناهێنم و سكاڵا تۆمار ده‌كه‌م\nنه‌ینه‌وا، تشرینی دوه‌می 2019، كۆنگره‌ی رۆژنامه‌وانی نه‌جم جبوری پارێزگاری نوێی نه‌ینه‌وا له‌گه‌ڵ ئه‌ندامانی ئه‌نجومه‌نی پارێزگا فۆتۆ: كه‌ركوك ناو\nئه‌نجومه‌نی پارێزگای نه‌ینه‌وا، پارێزگارێكی نوێی هه‌ڵبژارد له جێی مه‌نسور مه‌رعید، هه‌رچه‌نده ناوبراو ره‌تیده‌كاته‌وه ده‌ستبه‌رداری پۆسته‌كه بێت و بڕیاریداوه سكاڵا تۆماربكات.\nئه‌مڕۆ یه‌كشه‌ممه 24ی تشرینی دوه‌م، ئه‌نجومه‌نی پارێزگا به زۆرینه‌ی ده‌نگ نه‌جم عه‌بدوڵا جبوری، فه‌رمانده‌ی پێشووی ئۆپه‌راسیۆنه هاوبه‌شه‌كانی نه‌ینه‌وای بۆ پۆستی پارێزگار هه‌ڵبژارد، ئه‌وه‌ش دوای چه‌ند رۆژێك له دورخستنه‌وه‌ی مه‌نسور مه‌رعید.\n"ئه‌نجومه‌نی پارێزگا به ئاماده‌بونی 24 ئه‌ندام له كۆی 39 ئه‌ندام كۆبۆوه بۆ دیاریكردنی پارێزگاری نوێ له جێی مه‌نسور مه‌رعید" نوره‌دین قه‌بلان، جێگری سه‌رۆكی ئه‌نجومه‌ن كه سه‌رۆكایه‌تیی دانیشتنه‌كه‌ی كرد بۆ (كه‌ركوك ناو) وای وت.\nبه‌وته‌ی قه‌بلان سێ كاندیدی سه‌ره‌كی هه‌بوون بۆ پۆستی پارێزگار، ئه‌وانیش فه‌ریق نه‌جم جبوری، عه‌بدولحه‌كیم محه‌مه‌د یونس و عه‌لی خوزێر ئه‌حمه‌د، له ئه‌نجامدا به ده‌نگی 23 ئه‌ندام نه‌جم جبوری له هه‌ڵبژاردنی راسته‌وخۆ و ئاشكرادا بوو به پارێزگار.\nنه‌جم جبوری، فه‌ریقی خانه‌نشینه و له دایكبوی 1956ی نه‌ینه‌وایه، پێشتر چه‌ندین لێپرسراوێتی ئه‌منی و سه‌ربازی هه‌بووه، دوایین پۆستی فه‌رمانده‌ی ئۆپه‌راسیۆنه هاوبه‌شه‌كان بوو.\nنه‌جم جبوری، دوای هه‌ڵبژاردنی به پارێزگار و له‌كاتی گه‌یشتنی به باڵه‌خانه‌ی ئه‌نجومه‌نی پارێزگا بۆ په‌یامنێری (كه‌ركوك ناو) وتی "من لێره‌م بۆ خزمه‌تكردنی خه‌ڵكی نه‌ینه‌وا".\nموسڵ، 2019، مه‌نسور مه‌رعید، پارێزگاری دورخراوه‌ی نه‌ینه‌وا و سیدۆ چه‌تۆ، سه‌رۆكی ئه‌نجومه‌نی پارێزگا فۆتۆ: راگه‌یاندنی ئه‌نجومه‌نی پارێزگا\nئه‌نجومه‌نی پارێزگای نه‌ینه‌وا، سێشەممە 19ی تشرینی دووەم، لە كۆبونەوەیەكدا بەئامادەبونی 23 ئەندام دەستلەكاركێشانەوەیه‌كی به‌ناوی مەنسور مەرعید، پارێزگاری نەینەوا خسته ده‌نگدانه‌وه و پەسەندیكرد، هه‌رچه‌نده ناوبراو ره‌تیده‌كاته‌وه ده‌ستله‌كاركێشانه‌وه‌ی پێشكه‌شكردبێت.\nمه‌نسور مه‌رعید، پارێزگاری دورخراوه‌ی نه‌ینه‌وا به (كه‌ركوك ناو)ی وت كه له كاره‌كانی به‌رده‌وام ده‌بێت و سكاڵا تۆمارده‌كات دژی ئه‌نجومه‌نی پارێزگا له دادگا تایبه‌تمه‌نده‌كان به‌هۆی پێشێلكردنی یاساوه.\n"جارێكیتر جه‌ختده‌كه‌مه‌وه هه‌موو ئه‌و بڕیارانه‌ی له ئه‌نجومه‌نی پارێزگاوه ده‌رچووه له دوای بڕیاره‌كه‌ی په‌رله‌مانه‌وه له كۆتایی مانگی رابردووه‌وه تا ئه‌مڕۆ ناكرێت جێبه‌جێبكرێت له‌به‌رئه‌وه‌ی له‌روی ئیداریی و یاساییه‌وه شه‌رعیه‌تی له‌ده‌ستداوه" مه‌رعید وای وت.


مەرجەكانی وەرگرتنی مافی پەنابەری هەمیشەیی لەبەریتانیا – ئابوری نیوز\nToday یه‌ك شه‌ممه 24 حوزه‌یران 2018 - 6:18 AIM:\nسەرەکى » گەشتوگوزار » مەرجەكانی وەرگرتنی مافی پەنابەری هەمیشەیی لەبەریتانیا – ئابوری نیوز\nمەرجەكانی وەرگرتنی مافی پەنابەری هەمیشەیی لەبەریتانیا – ئابوری نیوز\n447 views\t2 نیسان 2016\nلەنێوان ساڵانی 2016-2020 بەریتانیا بەنیازە 20 هەزار پەنابەر وەربگرێت لەهەموو وڵاتانی جیهانەوە، بەڵام بۆ ئەم وەرگرتنە چەند مەرجێكی داناوە، لەوانە:- 1- ئەو كەسەی داوای مافی پەنابەری دەكات دەبێت كەسێك بێت كە نەتوانێت بگەڕێتەوە وڵاتی خۆی و مەترسی لەسەر ژیانی هەبێت. 2- نەتوانێت لە وڵاتەكەی خۆی یاخود لەبەشێك لە وڵاتەكەی خۆی بژی. 3- هێزە ئەمنییەكان نەیانتوانی بێت ئەو كەسە بپارێزن. هەروەها دەبێت ئەو مەترسیانەی لەسەر كەسی داواكار هەیە، لەبەر ئەم هۆكارانەی خوارەوە بن:- 1- رەچەڵەك. 2- ئایینی ئەو كەسە یاخود نەبوونی بیروباوەڕی ئایینی. 3- نەتەوە. 4- بیروباوەڕی سیاسی. 5- رەگەزو خواستە سێكسییەكان.\nهەروەها دەشبێت لەكاتی داواكردنی مافی پەنابەرێتیدا كەسی داواكار لەوڵاتی خۆیدا نەبێت یاخود لەبەریتانیان داواكە پێشكەش كرابێت یاخود داواكار هەست بكات لەوكاتەدا ژیانی لە مەترسیدایەو ناتوانێت بگەڕێتەوە بۆ وڵاتی خۆی. ئەگەر هاتوو ئەو كەیسی داواكار لەلایەن حكومەتی بەریتانیاوە قبوڵ كرا، ئەوا بانگهێشت دەكرێت بۆ چاوپێكەوتن، لەوكاتەشدا وێنەی دەگیرێت و پەنجە مۆری پێدەكرێت، و بۆ قبوڵنەكردنیش چاوپێكەوتنێكی تری لەگەڵ دەكرێتەوە. ماوەی وڵامدانەوەی كەسی داواكار لەماوەی شەشە مانگدا وەڵام دەدرێتەوە، ئەگەر هاتوو قبوڵ كرا ئەوا مافی مانەوەی پێدەدرێت بۆ ماوەی پێنج ساڵ و دواتر رەگەزنامە وەردەگرێت، ئەگەر هاتوو كەیسەكەی قبوڵ نەكرا ئەوا داواكار دەتوانێت جارێكی تر تەمیزی بكاتەوە، ئەگەر هەر نەشكرا ئەوا دەینێرنەوە بۆ وڵاتەكەی خۆی ئەگەر لەژێر دەستی ئەواندا بێت.


» كه‌مى نوستن هۆكارى مردنى پێشوه‌خته\nموضوع: » كه‌مى نوستن هۆكارى مردنى پێشوه‌خته السبت 15 مايو 2010, 6:39 pm\nكه‌مى نوستن هۆكارى مردنى پێشوه‌خته\nزانایانى ئیتاڵى‌و بریتانى هۆشدارى ئه‌وه ده‌ده‌ن، كه‌مى نوستن بۆ ماوه‌یه‌ك كه له 6 كاتژمێر كه‌متربێت، مردنى پێشوه‌ختى لێده‌كه‌وێته‌وه، له‌هه‌مانكاتدا جه‌خت له‌سه‌ر ئه‌وه‌ش ده‌كه‌نه‌وه نوستن بۆ ماوه‌یه‌كى درێژیش مه‌ترسیداره.\nلێكۆڵه‌ران ئاماژه بۆ ئه‌وه ده‌كه‌ن ئه‌و كه‌سانه‌ى ماوه‌ى نوستنیان كه‌مه، به‌ڕێژه‌ى 12%، ئه‌گه‌رى مردنیان لێده‌كرێت دواى ته‌مه‌نى 25 ساڵى، به‌به‌راورد له‌گه‌ڵ ئه‌وانه‌ى كه شه‌وانه 6 بۆ 8 كاتژمێر ده‌نوون.\nهه‌روه‌ها لێكۆڵه‌ران جه‌خت له‌سه‌ر ئه‌وه‌ش ده‌كه‌نه‌وه كه په‌یوه‌ندى له‌نێوان مردنى پێشوه‌خت‌و زۆر نوستندا هه‌یه، كه له 9 كاتژمێر زیاتر بێت، سه‌ربارى ئه‌وه‌ى زۆر نوستن زیانى ته‌ندروستیشى هه‌یه.\nزانایان بۆ ئه‌نجامدانى ئه‌م لێكۆڵینه‌وه‌یه، پشتیان به‌ئه‌نجامى 16 لێكۆڵینه‌وه به‌ستووه، هه‌روه‌ها 1,6 ملیۆن كه‌سیش به‌شدارى ئه‌و لێكۆڵینه‌وانه‌یان كردووه.\nموضوع: رد: » كه‌مى نوستن هۆكارى مردنى پێشوه‌خته السبت 15 مايو 2010, 7:02 pm\nهةر بزى براكةم\nموضوع: رد: » كه‌مى نوستن هۆكارى مردنى پێشوه‌خته السبت 15 مايو 2010, 7:16 pm\ndast xosh be brakm\nموضوع: رد: » كه‌مى نوستن هۆكارى مردنى پێشوه‌خته الأحد 16 مايو 2010, 3:38 am


ئاژانسی ده نگو باسی کوردستان: په‌یامی سه‌رۆک ئۆباما سه‌باره‌ت به سوریا\nسه‌رۆک ئۆباما ده‌ڵێت بڕیاری وه‌ڵامی له‌شکریی داوه دژی حکومه‌تی سوریا به‌هۆی وه‌ک ده‌گوترێت به‌کارهێنانی چه‌کی کیمیاییه‌وه، وه ده‌شڵێت هێرشێکی دڕندانه‌ی چه‌کی کیمیایی نابێت هه‌ر ته‌نها لێکۆڵینه‌وه‌ی له‌سه‌ر بکرێت به‌ڵکو ده‌بێت ڕووبه‌ڕووی به‌ره‌نگاربوونه‌وه‌ش بێت.\nسه‌رۆک ئۆباما ده‌ڵێت وڵاته یه‌کگرتووه‌کانی ئه‌مریکا ناتوانێت و ناشبێت چاوی خۆی وه‌رچه‌رخێنێت له‌وه‌ی له دیمه‌شق چی ڕوویدا.\nله میانه‌ی وتاره‌که‌ی ئه‌مڕۆ شه‌ممه‌یدا له کۆشکی سپیه‌وه بۆ گه‌لی وڵاته یه‌کگرتووه‌کانی ئه‌مریکا، سه‌رۆک ئۆباما ئاماژه‌ی به‌وه‌ش کرد هه‌ر ئۆپه‌راسیۆنێکی له‌شکری بۆ سه‌ر سوریا، به‌و شێوه‌یه نابێت کۆتایی نه‌بێت و هێزی سه‌ربازی ئه‌مریکاییش نانێردرێته ناو خاکی سوریاوه.\nسه‌رۆک ئۆباما ده‌ڵێت هیچ ئۆپه‌راسیۆنێکی له‌شکریی به‌بێ ده‌سه‌ڵاتدان له‌لایه‌ن کۆنگرێسه‌وه ده‌ستپێناکات.\nهه‌ر له‌م په‌یامه‌یدا سه‌رۆک ئۆباما داوای له ئه‌ندامانی کۆنگرێسیش کردووه تا بڕیاره‌که‌ی بۆ سزادانی ڕژێمی سوریا به به‌کارهێنانی هێزی له‌شکری په‌سه‌ند بکه‌ن به‌هۆی ئه‌و تاوانه‌ی به‌رامبه‌ر گه‌لی سوریا کراوه که سه‌رۆک ئۆباما به به‌دترین هێرشی کیمیایی سه‌ده‌ی 21 ناودێری کرد.\nبڕیاره کۆنگرێسی وڵاته یه‌کگرتووه‌کانی ئه‌مریکا ڕۆژی نۆی مانگی 9 ده‌ست به‌کار بکاته‌وه پاش پشوی هاوینه، وه‌ک سه‌رۆک ئۆباما ده‌ڵێت له‌شکری ئه‌مریکا ئاماده‌یه بۆ هه‌ر ئۆپه‌راسیۆنێکی له‌شکریی دژی نیشانه‌کانی ڕژێمی سوریا له هه‌ر کاتێکدا واشنتۆن ده‌ستنیشانی بکات.\nسه‌رۆک ئۆباما ده‌ڵێت ڕێبه‌رانی هه‌ردوو لایه‌نی دیموکراته‌کان و کۆماریه‌کان له کۆنگرێس قایلن به کۆبوونه‌وه‌یه‌ک بۆ ئه‌و داوایه‌ی.\nسه‌رۆک ئۆباما ده‌ڵێت وڵاته یه‌کگرتوه‌کانی ئه‌مریکا ده‌ستوه‌رناداته شه‌ڕی هیچ وڵاتێکه‌وه، به‌ڵام ئه‌مریکا به‌رده‌وام ده‌بێت له‌سه‌ر وابه‌سته‌ییه‌کانی خۆی به‌رامبه‌ر گه‌لی سوریا.\nئه‌و هێرشه کیمیاییه‌ی 10 ڕۆژ له‌مه‌وبه‌ر له سوریا کرا وه‌ک سه‌رۆک ئۆباما ده‌ڵێت هێرشه بۆسه‌ر سه‌روه‌ری مرۆڤایه‌تی و مه‌ترسیه بۆسه‌ر ئاسایشی نیشتیمانی ئه‌مریکا و دۆستانی ئه‌مریکاش وه‌ک شانشینی ئوردون و ئیسرائیل و لوبنان و عێراق و تورکیاش.\nسه‌رۆک ئۆباما ده‌ڵێت ئه‌و بڕیاره‌ی داویه‌تی به‌بێ چاوه‌ڕوانکردنی ڕه‌زامه‌ندی ئه‌نجومه‌نی ئاسایشی نه‌ته‌وه یه‌کگرتووه‌کان و هه‌روه‌هاش کۆتاییهاتنی لێکۆڵینه‌وه‌کانی نه‌ته‌وه یه‌کگرتووه‌کان، وه‌ک ده‌ڵێت چونکه کوشتنی سه‌دان منداڵ به گازی ژه‌هراوی مه‌سه‌له‌یه‌که ده‌بێت به‌رنگاربوونه‌وه‌ی هه‌بێت.\nکۆشکی سپی ده‌ڵێت ئه‌مڕۆ شه‌ممه گه‌وره کاربه‌ده‌ستانی ئاسایشی نیشتیمانی ئه‌مریکا به ته‌له‌فون په‌یوه‌ندی ده‌که‌ن به ڕێبه‌رانی سیناته‌وه و ڕۆژی یه‌کشه‌ممه‌ش کۆشکی سپی پلانی هه‌یه له پشت ده‌رگای داخراوه‌وه زانیاری له‌سه‌ر دۆسێی سوریا به کۆنگرێس بدات.\nهاوکاتی وتاره‌که‌ی سه‌رۆک ئۆباما، خۆپیشانده‌ران له نزیک کۆشکی سپیه‌وه هاواریان ده‌کرد و دروشمی دژی هێرشی له‌شکرییان بۆ سه‌ر سوریا به‌رز کردبووه‌وه.\nله لایه‌ن ئاژانسی ده نگو باسی کوردستان ajansknews kl. ۶/۱۰/۱۳۹۲ ۱۱:۰۳:۰۰ قبل‌ازظهر


سه‌لیم جبوورى: ئه‌و په‌رله‌مانتارانه‌ى له حه‌شدى شه‌عبى ده‌وام ده‌كه‌ن ئه‌ندامێتی په‌رله‌مانیان لێوه‌رده‌گیرێته‌وه - باسنیوز\nسه‌لیم جبوورى: ئه‌و په‌رله‌مانتارانه‌ى له حه‌شدى شه‌عبى ده‌وام ده‌كه‌ن ئه‌ندامێتی په‌رله‌مانیان لێوه‌رده‌گیرێته‌وه\nحه‌شدى شه‌عبى: ناتوانن سزایان بده‌ن\nگوته‌بێژى ده‌سته‌ى حه‌شدى شه‌عبى، ئاشكراى ده‌كات، ئه‌و په‌رله‌مانتارانه‌ى له ڕیزه‌كانى حه‌شدى شه‌عبى ده‌وام ده‌كه‌ن، به نووسراوى فه‌رمى مۆڵه‌تیان له‌سه‌رۆكایه‌تى په‌رله‌مان، وه‌رگرتووه.\nپه‌رله‌مانتار ئه‌حمه‌د ئه‌سه‌دی، گوته‌بێژى فه‌رمى ده‌سته‌ى حه‌شدى شه‌عبى، له لێدوانێكى نووسراودا، كه ئه‌مڕۆ پێنجشه‌ممه 20ى4ى2017 بڵاویكرده‌وه، ڕای گه‌یاند :" بڕیارێك له ئه‌نجوومه‌نى وه‌زیران به ژماره 197 له ساڵى 2015 ده‌رچووه و به ڕوونى ئاماژه‌ى به‌وه داوه كه فه‌رمانبه‌رانى حكوومه‌ت ده‌توانن له جیاتى ده‌وامى ئاسایی خۆیان، له حه‌شدى شه‌عبیدا خزمه‌ت بكه‌ن".\nهه‌روه‌ها ئه‌وه‌شى خستووه‌ته‌ڕوو، كه نووسراوێك بۆ ئه‌نجوومه‌نى نوێنه‌ران نێردرا و ڕه‌زامه‌ندى سه‌رۆكایه‌تى په‌رله‌مان دراوه له‌سه‌ر ده‌ستهه‌ڵگرتنى په‌رله‌مانتاران له كارى په‌رله‌مانى به مه‌به‌ستى خزمه‌تكردن له ڕیزه‌كانى حه‌شدى شه‌عبى".\nهه‌روه‌ها ، گوتیشی :" ئه‌و په‌رله‌مانتارانه‌ى ئه‌مڕۆ له ڕیزه‌كانى حه‌شدى شه‌عبى خزمه‌ت ده‌كه‌ن، به ئاماده نه‌بوو دانانرێن، به‌ڵكو به شێوه‌یه‌كی ئاماده‌بوو له حه‌شدى شه‌عبى درێژه به‌خزمه‌ت ده‌ده‌ن و نابێت سزا دبرێن، به‌ڵام ئه‌گه‌ر سه‌رۆكایه‌تى په‌رله‌مان ئه‌و نووسراوه‌ى پێشوو هه‌ڵبوه‌شێنێته‌وه، ئه‌وكات په‌رله‌مانتاران سه‌رپشك ده‌كرێن له‌وه‌ى له حه‌شدى شه‌عبى ده‌مێننه‌وه یان ده‌گه‌ڕێنه‌وه بۆ په‌رله‌مان".\nپێشتر سه‌لیم جبوورى، سه‌رۆكى په‌رله‌مان عێراق ئاماژه‌ى به‌وه‌دا، كه له دانیشتنى داهاتوودا پرسی ئاماده نه‌بوونى ئه‌و په‌رله‌مانتارانه‌ى له ڕیزه‌كانى حه‌شدى شه‌عبى ده‌وام ده‌كه‌ن، گوتیشی :" ڕه‌نگه ئه‌ندامێتى په‌رله‌مانایان لێوه‌ر بگیرێته‌وه".


هەواڵ / چاوپێکەوتن :: 06/01/2020 :: 301 جار بینراوە\nدواڕۆژ، چاوپێكەوتن: سامان قوبادی\nكوشتنی قاسم سلێمانی و ئەبومەهدی موهەندیس و قووڵبوونەوەی گرژییەكانی نێوان ئەمریكا و ئێران، مەترسییەكانی لەسەر ئابوری عێراق زیاتركردووە. باقی محەمەد جێگری سەرۆكی ژوورە بازرگانییەكانی هەرێمی كوردستان، لە دیدارێكی دواڕۆژدا باس لەوە دەكات، بەهۆی خراپی دۆخی ئەمنیی ناوچەكانی خواروو و ناوەڕاستی عێراقەوە، بازرگان و سەرمایەدارانی ئەو ناوچانە روویان لە هەرێمی كوردستان كردووە بەمەبەستی كاركردن. هەروەها دەڵێت:"دڵنیایی دەدەینە هاووڵاتییان و رێگەی تر دەگرینە بەر بۆ هێنانی كاڵا، ئەگەر گرژییە سەربازییەكان زیاتر پەرەبسێنن".\nدواڕۆژ: تاچەند كوشتنی قاسم سلێمانی و ئەبومەهدی موهەندیس، هاوكات گرژییەكانی ئەمریكا و ئێران لە عێراق، كاریگەرییان لەسەر جووڵەی بازرگانیی هەرێم هەیە؟\nباقی محەمەد: ئەو ئاڵۆزیانەی لە عێراقدا هەن كاریگەریی لەسەر جووڵەی بازرگانی هەرێم هەیە، ئێران وڵاتێكی گرانە و بۆ هەرێمی كوردستان-یش زۆر گرنگە لە رووی بازرگانییەوە، لەم نێوەندەدا هەوڵی تەواودەدەین لەگەڵ ئێران و وڵاتانی دراوسێ تا ئەو ئاڵۆزیانەی كە هەن نەبنە هۆی لاوازبوونی جووڵەی ئابووری و كەمیی هاوردەكردن.\nدواڕۆژ: هەر لەدوای رووداوەكانی چەند رۆژی رابوردوودا راستەوخۆ بەهای تمەن بەرامبەر بە دۆلاری ئەمریكی دابەزی، ئایا ئەمە بووەتە هۆی كەمبوونەوەی هێنانی كاڵای ئێرانی؟\nباقی محەمەد: بەڵێ دابەزینی تمەنی ئێرانی لەچەند رۆژی رابوردوودا، كاریگەریی هەبووە لەسەر جووڵەی بازرگانی، بەڵام بازرگانان زیاتر لە جاران ئاگادارن و بۆ ئەوەی بڕی كاڵا و پێداویستی لە ناوخۆ كەمنەكات و نرخ بەرزنەبێتەوە، وەك ژوورە بازرگانییەكانی هەرێم بەردەوام لە پەیوەندیداین لەگەڵ ژووری بازرگانیی عێراق و ئێران. هەر ئەمڕۆ لەگەڵ بەرپرسی پەیوەندییەكانمان بۆ عێراق و ئێران كۆبووینەتەوە، دڵنیایی داوە بەوەی تائێستا كێشەیەكی ئەوتۆ نەهاتووەتە پێش، ئامادەكاریی پێویستیش كراوە بۆ هەر ئەگەرێك.\nدواڕۆژ: دەوترێت بازرگانانیش لەئێستادا دەترسن لە هێنانی بڕێكی زۆری كاڵا و هەروەها مامەڵەكردن لەگەڵ ئێران-دا، راستە؟\nباقی محەمەد: ترس هەیە، بەڵام بەو شێوەیە نییە، چونكە بازرگانیی وەك ئاو وایە لەكوێ زەوی نەوی بێت ئاوەكە بۆ ئەوێ دەڕوات، بازرگانانی هەرێم جگە لە ئێران لەگەڵ ئەوروپا و چین مامەڵە دەكەن، بۆیە پێشبینی ناكەین دۆخەكە ئاڵۆز بێت و ترسی گەورە دروست بكات. ئێمە ئەزموونی زۆرمان بینی بەتایبەت شەڕی ئێران-عێراق و شەڕی عێراق-كوەیت و گەمارۆكانی سەر كوردستان لە چەند ساڵی رابوردوودا، بۆیە پێویست ناكات هاووڵاتییان تووشی ترس و دڵەڕاوكێ ببن.\nدواڕۆژ: دەوترێت بەو هۆیەوە بەشێك لە سەرمایەدارانی خواروو و ناوەڕاستی عێراق روویان لە هەرێم كردووە، راستە؟\nباقی محەمەد: ئەو دۆخە ئارامەی لە هەرێم هەیە وایكردووە سەرمایەداران رووی تێبكەن، بەشێك لە بازرگان و سەرمایەدارانی خواروو و ناوەڕاستی عێراق هاتوونەتە هەرێمی كوردستان، ئەمەیش بەهۆی ئەو دۆخە خراپەی لەو ناوچانەدا هەیە، تەنانەت پێشتریش بەشێكی زۆریان كۆگاكانیان هێنابووە هەرێم، هەروەها سەرمایەدارانی ئێران-یش خواستیانە بێن و لێرە كار بكەن.\nدواڕۆژ: دەوترێت لەلایەن ئەمریكییەكانەوە داواتان لێكراوە جووڵەی بازرگانیی لەگەڵ ئێران سنووردار بكرێت، ئەمە وایە؟\nباقی محەمەد: لە كوێ قازانج بكەین روو لەوێ دەكەین، هەرێم زیاتر هاوردەی خواردەمەنی و كەرەستەی كارەبایی دەكات، بەڵام دۆخی ئێران خراپتر بێت بازرگانان بەدیلی تریان هەیە بۆ هێنانی كاڵا، بەتایبەت لە رووی خواردەمەنییەوە، ئەو كاتەی گەمارۆیش خرایە سەر هەرێمی كوردستان، وەك بازرگانان توانیمان زۆربەی رێگەكان بكەینەوە بۆ هێنانی كاڵا، ئەگەر هەموو دەروازەكان لەگەڵ وڵاتانی دراوسێ دابخرێن ئێمە ناهێڵین كەمیی هەبێت لە پێویستییەكانی بازاڕ.\nدواڕۆژ: ساڵی 2019 ئاستی ئاڵوگۆڕی بازرگانیی لەنێوان هەرێم و ئێران چەند بووە؟\nباقی محەمەد: ئاستێكی باشی بڕیوە، لەگەڵ ئێران نزیكەی شەش ملیار دۆلار و لەگەڵ توركیایش نزیكەی 12 ملیار دۆلار ئاڵوگۆڕی بازرگانیی كراوە. چەند رۆژێك بەر لەئێستا وەفدێكی گەورەی بازرگانیی ئێران هاتنە هەولێر و كۆبووینەتەوە لەگەڵیان، ئەمەیش بەمەبەستی زیاتركردنی ئەو ئاڵوگۆڕەیە كە لەنێوان هەردوولادا هەیە. خەڵكی كوردستانیش دڵنیادەكەینەوە كە مەترسییەكی ئەوتۆ روونادات.\nچاوپێکەوتن :: 44 خولەک پێش ئێستا


"فریا بكه‌ون خه‌ریكه له‌ماڵه‌كانیاندا له برسا ده‌مرن" - پرس میدیا\nHome ئابووری سڵایدشۆو کوردستان هەواڵ "فریا بكه‌ون خه‌ریكه له‌ماڵه‌كانیاندا له برسا ده‌مرن"\n"فریا بكه‌ون خه‌ریكه له‌ماڵه‌كانیاندا له برسا ده‌مرن"\nپرس میدیا 3/17/2020 11:18:00 ص ئابووری, سڵایدشۆو, کوردستان, هەواڵ,\nیەكێتیی كەمئەندامانی كوردستان، رایدەگەیەنێت، پێویستە پەلە بکرێت لە دابەشکردنی موچه‌ی خاوەن پێداویستییە تایبەتەکان، خه‌ریكه له‌ماڵه‌كانیاندا له "برسا ده‌مرن."\nئەمڕۆ سێ شەممە ٢٠٢٠/٣/١٧، سامان حسێن، سكرتێری یەكێتیی كەمئەندامانی كوردستان لە كۆنگره‌یه‌كی رۆژانامه نووسییدا رایگه‌یاند: داوا له وه‌زاره‌تی دارایی حکومەتی هه‌رێمی کوردستان ده‌كه‌ین كه پێویستە په‌له بكات له دابه‌شكردنی موچه‌ی كه‌مئه‌ندامان، له‌به‌رئه‌وه‌ی بار و دۆخ و ژیان و گوزه‌رانیان له‌وپه‌ڕی خراپیدایه.\nجەختیکردەوە: وه‌ك رێكخراوه‌كان گیرفانمان به‌تاڵه، ئه‌وه‌ی هەشمان بوه فریای چه‌ند خێزانێك كه‌وتوین، له‌وه زیاتر توانامان نه‌ماوه، هه‌ندێك خێرخواز ده‌چن نه‌خۆشخانه دروستده‌كه‌ن، به‌ڵام لە کاتێکدا كه‌مئه‌ندامان له‌ماڵه‌كانی خۆیان له‌برسان ده‌مرن.\nئاماژەی بەوەشکرد، رۆژانه سه‌دان نامه‌و پەیوەندی ته‌له‌فۆنیان بۆ دێت كه خاوەن پێداویستیە تایبەتەکان ژه‌مه‌خۆراكێكی رۆژانه‌یان نییه، بۆیه داوا له خێرخوازان و ئه‌و كه‌سانه ده‌كه‌ین كه ویژدانیان زیندوه، داوا له یه‌كه ئیداریه‌كان ده‌كه‌ین، هه‌رچۆنێك بێت فریای ژیانی كه‌مئه‌ندامان بكه‌ن\nسكرتێری یەكێتیی كەمئەندامانی، راشیگەیاند: تكا له‌خێرخوازان ده‌كه‌ین فریای ژیانی كه‌مئه‌ندامان بكه‌ون، ژیانیان زۆر خراپه، ئه‌وان له‌به‌ر خراپی ژیانیان په‌نا بۆ رێكخراوه‌كان ده‌هێنن، گریان و ئاه و ناڵه‌یان بۆ ئەوان رونده‌كه‌نه‌وه.\nBy پرس میدیا at 3/17/2020 11:18:00 ص


مامۆستا مەلا شێخ ئیبراھیم شەمێرانی کۆچی دوای کردو یەکێتی زانایان پرسەنامەیەک ئاراستەی خانەوادەکەی دەکات\nبه‌رواری دابه‌زاندن: 30/05/2020 : 01:14:55\nرۆژی 29ی5ی2020 مامۆستا مەلا شێخ ئیبراھیم شەمێرانی کۆچی دوایی کرد، بەو بۆنەوە یەکێتی زانایان هاوخەمی و پرسەنامەیەک ئاراستەی خانەوادەکەی دەکات، ئەمەی خوارەوە دەقەکەیەتی:\nخانەوادەی بەرێز مامۆستا مەلا شێخ ئیبراھیم شەمێرانی\nوێڕای رازیبوون بە قەدەری خوای میهرەبان، هەواڵی کۆچی دوایی (مامۆستا مەلا شێخ ئیبراھیم شەمێرانی)مان پێگەیشت و خەمباری کردین.\nمامۆستا وێرای ئەوەی کەسایەتیەکی ئاینی و کۆمەلایەتی دەڤەری شارەزوور بوو لە هەمان کاتدا کەسێکی دڵسۆزو ديندار بوو شەرعزان و مدرسێکی لێهاتوو بوو، مرۆڤێکی خاکی و سەربازێکی وون و زانست پەروەر خەمخۆری دین و ژین، مەلایەکی بەئەزموون و ژیرو تێگەیشتوو موتەقی و واریع و بێ فیزو خاوەن حوجرەو فەقێ بوو.\nبەو بۆنەوە پرسەو سەرەخۆشی لە خانەوادەو کەس و کاری دەکەین، لەخوای گەورە داواکارین سەبرو ئارامی بە خزم و دۆستانی ببەخشێت و جێگەی کۆچکردوو بەهەشتی بەرین بێت.\nژماره‌ی سه‌ردان : 6959327


ژاپۆن داوای ئازادکردنی ڕۆژنامەوانەکەی دەکات لە میانمار – Rojapp\nHome/هەواڵنێرەکان/ژاپۆن داوای ئازادکردنی ڕۆژنامەوانەکەی دەکات لە میانمار\nژاپۆن داوای ئازادکردنی ڕۆژنامەوانەکەی دەکات لە میانمار\nتۆکیۆ داوا لە دەسەڵاتدارانی میانمار دەکات تا ڕۆژنامەوانێکی ژاپۆنی ئازاد بکات. ئەو ڕۆژنامەوانە لە گرتوخانەیەکی یانگون هێڵدراوەتەوە و یەکێکە لەو 65 پەیامنێرەی دەستگیرکراون هاوکاتی سەرکوتکردنی خۆپیشاندەرانی دژە کودەتا لەلایەن ئەنجومەنی لەشکری میانمارەوە.\nلەشکری میانمار هەوڵەکانی خۆی چڕ کردۆتەوە بۆ تێکشکاندنی ئۆپزسیۆن هاوکاتی ئەو خۆپیشاندانانەی دەکران بۆ پشتیوانی لە ئۆن سان سوچی، ڕێبەری سیڤیلی میانمار.\nلەو شەپۆلی ناڕەزایەتییەدا دژ بە لەشکری وڵاتەکە بەلانیکەم 737 کەس کوژراون و ڕۆژنامەوانانیش هەروادێ و هێرشی زیاتریان دەکریتە سەر.\nیوکی کیتازومی، ڕۆژنامەوانی ئازاد، ڕۆژی یەکشەممە دەستگیرکراوە و وتەبێژی باڵیۆزخانەی ژاپۆن هەواڵی دەستگیرکردنەکەی پشتڕاست کردۆتەوە و دەشڵێت لە شەودا لە گرتوخانەی پۆلیسەوە گواستراوەتەوە بۆ زیندانی ئینسین.\nوتەبێژی باڵیۆزخانەی ژاپۆن دەڵێت ” کیتازومی هیشتا گوناهبار نەکراوە و دیپلۆمات لە هەوڵی وەرگرتنی مۆڵەتدان بۆ بینینی لە زینداندا.”\nزیندانی ئینسین، زیندانێکی بەدناوە بۆ زیندانیانی سیاسی.\nکاوتسنبۆو کاتۆ، وتەبێژی باڵیۆزخانەی ژاپۆن لە لێدوانێکی تریدا بۆ پەیامنێران دەڵێت “داوامان لە میانمار کردووە تا زوو بە زوو کیتازومی ئازاد بکرێت و هەرچییەکیشمان لە توانادا بێت دەیکەین بۆ پاراستنی ئەو هاوڵاتییە ژاپۆنییە و ئەوەش کە پەیوەندی هەیە بە هۆکاری دەستگیرکردنەکەیەوە و هێشتنەوەی لە گرتوخانە، باڵیۆزخانەی ژاپۆن لە کاردایە تا وردەکاری زیاتری لەبارەوە بزانێت.”\nلەوەتای کودەتا لەشکرییەکە لە میانمار کراوە، ئەمە دووهەمین جارە ئەو ڕۆژنامەوانە ژاپۆنییە دەستگیر بکرێت.\nلە مانگی 2دا کیتازومی لێیدراوە و دەستگیر دەکرێت هاوکاتی سەرکوتکردنی خۆپیشاندەران، بەڵام دواتر ئازاد دەکرێت.\nPrevious Helîkoptera NASA li Marsê firiya\nNext 11 ئەفسەری پۆلیس لەلایەن ڕێکخراوێکی تێرۆریستەوە لە پاکستان ئازاد دەکرێن


له‌لایه‌ن: ئەلەند ئەکرەم - به‌روار: 2020-12-11-20:08:00 - کۆدی بابەت: 651\nنا دروستی ژیان پە‌یوە‌ندییان بە ٧١٪ حاڵە‌تە‌كانی مردن ھە‌یە\nھۆكاری گە‌ورە‌ی تە‌مە‌ن درێژی ژاپۆنییە‌كان بە‌ھۆی سیستمی خۆراكییانە، ئە‌وە‌ش بە پێی ئە‌نجامی توێژینە‌وە‌یە‌كی نوێ. دانیشتوانی ژاپۆن لە تە‌مە‌ندرێژترین گەلانی جیھانن و راددە‌ی مردن تیایاندا ئێجگار كە‌مە. ئە‌و گە‌لە بە‌وە ناسراوە لە ژە‌مە‌كانیاندا كاربۆھیدراتی سروشیتی، سە‌وزە و میوە، ماسی و گۆشت زۆر بە‌كاردێنن.\nبە گشتی بڕی چە‌ورییە تێرە‌كان و خواردنە دە‌ستكرد و لە قتونراوە‌كان لە ژە‌مە‌كانیاندا كە‌مترە لە چاو گە‌لانی دیكە و شە‌كری دە‌ستكردیش كە‌م بە‌كاردێنن.\nساڵی ٢٠٠٥ حكومە‌تی ژاپۆن ڕێنمای خۆراكی تە‌ندروستی بۆ دانیشتووانی وڵاتە‌كە بڵاو كردە‌وە، دواتر توێژینە‌وە‌یە‌ك ئە‌نجامدرا بۆ زانینی ڕاددە‌ی كاریگە‌ری پابە‌ندبوونی خە‌ڵكی بە‌و ڕێنماییانە‌وە.\nتوێژینە‌وە‌كە لە‌سە‌ر ٧٩ ھە‌زار كە‌س (٤٣ ھە‌زار خانم و ٣٦ ھە‌زار پیاو) ئە‌نجام درا كە نە‌خۆشیی درێژخایە‌ن و كوشندە‌یان تێدا بوو.\nدواتر دە‌ركە‌وت ئە‌وانە‌ی پابە‌ندی ڕێنمایە‌كان بوون ڕادە‌ی مردنیان ١٥٪ كە‌میكرد و ئە‌گە‌ری تەووشبوونیان بە جە‌ڵتە‌ی مێشك بە شێوە‌یە‌كی بە‌رچاو كە‌میكرد.\nلە دە‌رە‌نجامی توێژینە‌وە‌كە‌دا ھاتووە «دۆزینە‌وە‌كانی ئەێمە دە‌ریدە‌خە‌ن بە‌كارھێنانی ھاوسە‌نگانە‌ی وزە، دانە‌وێڵە، سە‌وزە، میوە، گۆشت، ماسی، ھێلكە، شیرە‌مە‌نیە‌كان و ئە‌وانی دیكە ئە‌گە‌ری مردن كە‌مدە‌كە‌نە‌وە، ئە‌وە‌ش لە ڕێگای كە‌مكردنە‌وە‌ی نە‌خۆشیە‌كانی دڵ و بۆریە‌كانی خوێن».\nدكتۆر جێمس دینیكۆلانتۆنیو كە توێژە‌ری بواری نە‌خۆشیە‌كانی دڵ و بۆریە‌كانی خوێن لە ئە‌مریكاوە، بە ڕۆژنامە‌ی بە‌ناوبانگی ھە‌فنگتۆن پۆستی گتووە «دە‌كرێ زۆر شت لە ژاپۆنییە‌كانە‌وە فێر ببین لە بارە‌ی ژیانێكی تە‌ندروستیانە‌وە، ئە‌وە‌ش كە ئە‌وان ھە‌یانە بە‌ھۆی خۆراكی باش و وە‌رزشی بە‌بە‌رنامە‌یە».\nپزیشكییە ئە‌مریكییە‌كە، كە بە‌شداری توێژینە‌وە ژاپۆنیە‌كە‌شی نە‌كردووە، دە‌ڵێ ئە‌وە‌ی بۆ ھە‌موومان گرنگە خۆراكێكی كوالێتی بە‌رزە كە بڕێكی كە‌می چە‌وریە تێرە‌كانی تیادابێ.\nبابه‌ته په‌یوه‌ندیداره‌كان به : نادروستی ژیان\nخەڵکی ئێستا زۆر دەخۆن و کەم دەجووڵێن\nدابه‌زاندنی كێش به خۆراك


چی ڕوو دەدات ئەگەر خواردنەوەی ئاوی لیمۆ دەستپێكی هەموو ڕۆژێكت بێ؟\nزۆرێك لە ئێمە رۆژانە سەرەتای هەستان لە خەو بە كووپێك قاوە یان كووپێك ئاو دەست پێ دەكەین بۆ ئەوەی برێك وزە بەلەش بگات، بەڵام باشتر وایە سەرەتا كووپێك ئاو لیمۆ بخورێتەوە چونكە سوودێكی زیاتر بەلەش دەگەیەنێت.\nدروستكردنی ئاوی لیمۆ زۆر ئاسانە تەنیا پێویستت بەقاشێك لیمۆ دەبێت لەگەڵ كووپێك ئاو باشتر وایە چەند خولەكێك دابنرێت بۆ ئەوەی پێكهاتە خۆراكییەكان تێكەڵ بە ئاوەكە ببن. لێرەدا باس لە سوودەكانی ئاو لیمۆ دەكەین بەتایبەتی ئەگەر هاتوو لە بەیانیاندا بخورێت.\nیەكەم: لەش شێداردەكاتەوە، وشكبوونەوەیی دریژخایەن نەخۆشیەكە كە لە %75 دانیشتوانی ئەمەریكا بەدەست ئەم نەخۆشیەوە دەناڵێنن و دەبێتە هۆكارێك بۆ دروستبوونی بەردی گورچیلە و نارێكی ریخۆڵەكان و خەڵەفاندن، ئەگەر ئاو خواردنەوەت لەبیر كرد تەنیا چەن قاشە لیمۆیەك بۆ ئەو ئاوە زیاد بكە كە بەردەوام دەیخۆیتەوە بەم شێوەیە تامێكی خۆشتر بە ئاوەكە دەدات و سودێكی زیاتر بەلەش دەبەخشێت.\nدووەم: هەرسكردن باشتر دەكات، خواردنەوەیی كوپێك ئاوی لیمۆ لە بەیانیاندا سیستەمی هەرسی بەگونجاوی دەهێڵێتەوە بە درێژایی رۆژ و رێژەی pH لەش رێكدەخات و هەروەها یارمەتی چارەسەركردنی ئازاری گەدە و برین دەدات، تێكشكاندنی خۆراك ئاسانتر دەكات و پێكهاتەی خۆراكی زیاتر دەمژرێت لە رێگەی ریخۆڵەكانەوە.\nسێیەم: سیستەمی بەرگری لەش بەهێز دەكات، لیمۆ وەكو میوە ترشەكانی تر دەوڵەمەندە بە ڤیتامین سی ئەم ڤیتامینە پێكهاتەی خۆراكی گرنگ دەدات بەلەش و بەمەیش سیستەمی بەرگری بەهێز دەكات وە رێگە لە نەخۆشیە ڤایرۆسیەكان دەگرێت وەكو هەڵامەت و نەخۆشیەكانی تر.\nچوارەم: هەناسەدان باشتر دەكات، بۆنی ناخۆشی دەم و هەناسەی خراپ بەهۆی كۆبوونەوەیی بەكتریاوەیە لە رێگەی قورگ و دەم و كۆئەندامی هەناسەوە بەتایبەتی لە كاتی نووستندا. بۆ ئەوەی لەم بەكتریایانە رزگارت ببێت دەتوانیت پاككەرەوەی سروشتی بەكاربهێنیت ئەویش لەرێگەی بەكارهێنانی لیمۆوە كە یارمەتی پاككردنەوەی دەم دەدات كاتێك ئاوی لیمۆ دەخۆیتەوە باشتر وایە غەرغەرەی پێبكرێت بۆ ئەوەی هەموو بەشەكانی ناوەوەی دەم بەم گیراوە رشە تەر ببن.\nپێنجەم: هەوكردن كەم دەكاتەوە، ڤیتامین سی لە لیمۆدا یارمەتی كەمكردنەوەیی هەوكردن دەدات و نەخۆشیی بەشێوەیەكی خێراتر چاك دەكاتەوە.یارمەتی بەرهەمهێنانی كۆلاجین دەدات كە پێكهاتەیەكی پرۆتینی گرنگە بۆ پێست و سووری خوێن و شانەی پەیوەست و ئێسك، سەرەرایی ئەوەش ئاوی لیمۆ دەوڵەمەندە بە دژەئۆكسید هەڵئاوسان كەم دەكاتەوە و چاكبوونەوەیی شانەكان باشتر دەكات.


چۆن لاوانی موسوڵمانی نۆروێژی لە کەوتنە داوی ڕادیکاڵیزمی ئیسلامی بپاڕیزین؟ . . . برایم لاجانی\nئەمساڵیش نۆروێژ بۆ جارێکیدیکەش لە نێوهەموو وڵاتانی دونیادا وەک باشترین وڵات بۆ ژیان لێکردن، دەستنیشان کرایەوە. من ئەوە والێکدەدەمەوە کە ئەو سیستەمە سیاسی کۆمەڵایەتیەی ئەمڕۆ ئێمە لە نۆروێژ هەمانە، ئەگەر بە شێوەیەکی گشتیی سەیری بکەین، باشترین و پەرەسەندوترین سیستەمی سیاسی کۆمەڵایەتیە کە تا ئێستا مرۆڤایەتی بە خۆیەوە دیوە. کاتێک لە قوتابخانە تایبەتمەندیەکانی ئەو سیستەمە بۆ قوتابیەکانم شیدەکەمەوە، چوار تایبەتمەندی سەرەکی بۆ ئەو کۆمەڵگایە دیاری دەکەم کە ئەمڕۆ نۆروێژ پێی دەناسرێتەوە. وڵاتێکی مۆدێرن، دێموکڕاتیک، فرە کولتوری و بە ئاستێکی بەرز لە خزمەتگوزاریی رەفاهیەوە. کە دەکرێ ببێتە مۆدێلێک بۆ هەموو دونیا تا وەک سەرچاوەی ئیلهام و وەک سەرمەشقی پەرەسەندن میللەتانی دیکە کەڵکی لێوەرگرن.\nڕاستە ئەو سیستەمە بەرهەمی خەبات و کاروزەحمەت و ماندووبوونی دەیان و سەدان ساڵەی هەموو خەڵکی وڵاتە خۆشەویستەکەمان نۆروێژە، بەڵام هیچ شکم لەوەدانیە کە پۆلیسی نۆروێژ، لە پاراستن و ڕاگرتنی ئەو سیستەمەدا نەخشی کاراو بەرچاوی گێڕاوە. بۆیە ئەوە بۆخۆم بە شانازیەکی گەورە دەزانم کە ئەمڕۆ دەعوەتی ئێوەم بۆ ئەوەی سەبارەت بە ڕادیکالیزمی ئیسلامی و چۆنیەتی پێشگیری کردن لە ڕادیکالیزەبوونی لاوانی موسوڵمان لە نۆروێژ باس و ئیدەو ڕوانگە دەگەڵ یەکتر بگۆڕینەوە.\nمن لە بنەڕەتڕا چالاکێکی سیاسیم و بۆ بردنە پێشی دێموکراتی و مافەکانی مرۆڤ لە ئێران و کوردستان دا تێدەکۆشم. بەڵام لە هەندێک شوێن و لە هەندێک وەزعی تایبەتیدا، تێکۆشانی سیاسی و حقوقی بەشەری بە تەنیا ناتوانن کاریگەریان هەبێت. بۆیە ناچاردەبین کاری فەرهەنگی و کولتوریش تێکەڵاوی چالاکیەکانمان بکەین تا بتوانین شوێنەواری باشتر دانێین. تەنانەت لە هەندێک هەلومەرجدا پێویستە موتالەعەی دین و مەزهەب و ئەکتەرە کانی دیکەی سەرگۆڕەپانی کۆمەڵگاش بکەین تا بتوانین ڕێدەربەرین و کۆمەڵ بەرینە پێش. ئەوە وەزعێکە کە بە گشتی لە رۆژهەڵاتی نێوەڕاستدا بەرچاودەکەوێ. من\nنۆرویژیەکی کوردم و لە بنەڕەترا خەڵکی کورستانی ئێرانم کە دەکەوێتە ئەوناوچەیەی باسمان کرد.\nئەو وێنەی ئەمڕۆ مێدیا لە ڕۆژهەڵاتی نێوەڕاستی نیشاندەدا، یەک شت بۆ ئێمە دەردەخا. ئەویش ئەوەیە کە لەو ناوچەیەدا هەموو شتێک پێویستی بە ئاڵوگۆڕە. ڕێفۆڕم لە هەموو بوارەکانی ژیاندا پێویستە. بەڵام ئەو زەرورەتی ئاڵووگۆڕە لە بواری کولتووری و لەبواری سیاسیدا لە هەموو بوارەکانی دیکە زیاتر خۆی نیشاندەدات. ئەوەش لەبەرئەوەیە کە فەرهەنگ و سیاسەت دووفاکتۆری کاریگەرن لەسەر هەموو لەیەنەکانی دیکەی ژیانی کۆمەڵ. ئەو مەنجەنیقەی ئەمڕۆ خەڵکی ڕۆژهەڵاتی نێوەڕاستی تێدا دەسوتێ بە ناوی ململانێی سیاسی و مەزهەبی ڕاستی و درووستی قسەکانی ئێمە دەسەلمێنن.\nلەو ناوچەیەدا دەوڵەت، سیاسەت، پەروەردە، تەندروستی، ژینگە، مزگەوت، کلیسا، دین، مەزهەب، ئۆپۆزسیۆن، حیزبایەتی و‌هتد لەقەیران دان. هەموویان دەستیان وێکداوە و تادێ بە خێرایەکی زۆرترەوە دەکەونە ئەو چاڵە ڕەشەی کە وادێتە بەرچاو هیچ بنێکی نەبێت. لەخۆڕا نیە خەڵک لێرە بەسەر سوڕمانەوە تەماشای وەزعی ئەو ولاتانەدەکەن. هاوکارەکانم دەپرسن کە چۆن خەڵک دەتونن بە دەستی خۆیان ئەو بەڵایە بە ناوی سیاسەت و دین بەسەر خۆیان بێنن؟ ئاخر لەو ناوچەیەدا هەموو شتێک لە ژێر پرسیار دایە. سیاسەت لەو ناوچەیەدا گەندەڵە هەربۆیە تێدەکۆشێ مەشروعیەتی خۆی لە دین و مەزهەب وەرگرێ و سەرەنجام ئەویشی لەگەڵ خۆی ئالوودەی گەندەڵی کردوە. چ ئەوانەی حوکمڕانیدەکەن و چ ئەوانەی ئۆپۆزسیۆنن و دەیانەوێت دەستەڵاتداران بگۆڕن، یەکتیپن. بۆیە ئاڵووگۆڕ لە سەرتاسەری ژیانی کۆمەڵدا پێویستە. پێویستە شێوەی بیرکرنەوە و میتۆدی کاری سیاسی و ڕوانگەی سیاسی ئاڵوگۆڕی بەسەردابێت. کولتوو رو فەرهەنگ پێویستە دەسکاری بکرێن.\nکۆمەڵگاکانی وڵاتانی ئەو ناوچانە دەبێ لە بنەڕەتڕا خۆیان لەو دواکەوتووییە هەموو لایەنە ڕزگارکەن کە لە نێویدا دەژین. ئاخر ژیان و بیرکردنەوەی خەڵک لەو ناوچانەدا، بە هیچ جۆر لە گەڵ ژیان و چۆنیەتی بیرکردنەوەی مرۆڤی قەڕنی بیست و یەک نایەنەوە.\nمێژووی پەرەسەندنی ئورروپا ئەوە دەردەخا کە بۆ پێشکەوتنی ئابووری و کۆمەڵایەتی هەوێنی فەرهەنگی پێویستە. واتە بۆ پەرەسەندنی ئابووری و كۆمەڵایەتی کولتوورێکی تایبەتی پێویستە. لەبەر ئەوەیە کەمن هێندە لەسەر بایەخی فاکتۆری فەرهەنگ و کولتوور لە پرۆسەی پەرەسەندنی کۆمەڵدا پێ دادەگرم. گیروگرفتی ڕۆژهەڵاتی نێوەڕاست هەر ئەوەنیە کە سیاسەت سەرتاپا ناکارا و گەندەڵە، بەڵکوو کێشەی سەرەکی کولتووری زاڵ بەسەر ژیان و بیرکردنەوەی خەڵک لەو ناوچەیەدایە کە بۆتە ماکەی هەموو ئەو گیروگرفتانەی ئەوان بەدەستیەوە گیرۆدەن. ئەوە کە دەبینین ئەو ناوچەیە لە نێومەنجەنیقی ڕادیکالیزمی ئیسلامی دەا دەکوڵێ، باشترین نموونەیە بۆ ڕاستی و درووستی ئەو قسانەی ئێمە. ئەوە نیشان دەدات کە دەبێ ئەو کۆمەڵگایانە لە بنەڕەتڕا بگٶڕدرێن. بۆ ڕوونکردنەوەی زۆرتر فوکوس دەخەمە سەر سێ لایەنی مەسەلەکە.\nلە پێشدا رووناکی دەخەمە سەر پێوەندیی نێوان کولتوور و هەویەت یا فەرهەنگ و ئایدنتیتی. پرسیار ئەوەیە کە ئایا کولتوور هەمان هەویەتە؟ یا ئایا هەویەت هەمان کولتوورە؟\nپرسیاری دووهەم ئەوەیە کە ئایا ئەگەر کولتوور و فەرهەنگی خۆمان بگٶرین یا رێفۆرمی تێدا پێک بێنین، هەویەت و ناسنامە و دین و مەزهەب لە دەست دەدەین؟ یا ئەسڵەن کارێکی ئاوا دەتوانێ زیان و زەرەر بە هەویەت و ناسنامەی ئێمە بگەیەنێ؟\nئەو مەسەلەیە بۆیە دەبێ ڕوونبکرێتەوە چونکە تەواوی دەستەو تاقمە ئیسلامیە ڕادیکاڵەکان، لەو گۆشەنیگایەوە تەماشای دونیاو دەوروبەری خۆیان و مەسەلەی دێموکراسی و مۆدێرنیتەو و مۆدێڕنیزاسێۆن دەکەنئێ. ئەو گرووپە ئیسلامیە تووند ڕەوانە بە شێوەیەکی غەیرە زانستی و نا درووست مانای کولتوور و فەرهەنگ و هەویەت و پێوەندیی نێوانیان لێکدەدەنەوە و لە ئاکامدا هەم خۆیان و هەم خەڵکیش تووشی سەرلێشێواوی دەکەن. ئەوان لەسەر ئەو بڕوایەن کە کولتوور هەویەتەو هەویەتیش هەمان فەرهەنگ و کولتوورە. لەوەش پێیان وایە کولتووروفەرهەنگ چارەنوسن و ئیدی ناگٶڕدرێن یا ناکرێ ئاڵووگۆڕیان تێدا پێک بێت.\nهەویەت بریتیە لە مێژوو و حافیزەو هوکۆمەڵسە. تا ئینسان زانیاری. ئاگاهی و وشیاری و ئاستی فەرهەنگی و عیلمیەکەی بچێتە سەرتر، هەویەت و ناسنامەی بە هێزتر و تۆختر دەبێت . لەوەش زیاتر باشتر خۆی و دەورووبەری خۆی و خەڵکانی دیکەو دیاردە جۆراوجۆرەکان دەناسێ و دەتونێ باشتریش لێیان حاڵی بێت. بەڵام کولتوور بریتیە لە سەرجەمی بەرهەمی چالاکیە فیزیکی و ئینتڵیكتووێڵیەکانی مرۆڤ. ئەوەش هەمیشە لە ئاڵوگۆڕدایە. ئەو ئاڵووگٶڕە هیچ وەخت زیان بە هەویەت و ئاگاهی نەتەوەیی و خۆناسی میللەتێک یا کەسێک یا وشیاریی ئآیینی و مەزهەبی کۆمەڵگایەک ناگەیەنێ. لێرە دایە کەمن پێم وایە کۆمەڵگاکانی ڕۆژهەڵاتی نێوەڕاست دەبێ لە گەڵ مێژوو و فەرهەنگی خۆیان بەرەوڕووبن و بیخەنە بەر ڕەخنە. ئەو لایەنانەی ئەو فەرهەنگە کە هەڵەن و بەدەردی دونیا هاوچەرخ ناخۆن یا کۆسپی سەر ڕێگان پێوێستە وەلانرێن یا دەسکاری بکرێن. لە هەمان کاتدا بە شێکی زۆری کولتوور و ئەدەب و هونەر و فەرهەنگ و موزیک ومیراتی ئایینی و مەزهەبی و تەسەووف و عیرفانی ئێمە دەکرێ بەرەوپێش ببرێ و هاوچەرخبکرێ و یارمەتیەکی زۆریش بە دەڵەمەندکردنی کولتووری بە شەریەت بکات.\nبە واتایەکی دیکە هەویەتی ئێمە، ناسنامەی ئێمە، خەڵکانی ڕۆژهەڵاتی نێوەڕاست، وەک موسوڵمان، هیچ زیانی وێناکەوێت ئەگەر بێین و ڕێفۆڕمی فەرهەنگی و کولتووری بکەین و دەسکاری فەرهەنگی خۆمان بکەین. پێشکەوتنی فەرهەنگی و کولتووری و ئاڵووگۆڕی فەرهەنگی هیچ زیانێک بە ناسنامەی میللی و ئاینی ناگەیەنێ.\nمن مامۆستام و لە قوتابخانەی ناوەندی دەگەڵ لاوانی نۆرویژی کار دەکەم. دەبینم لاوانی نۆروێژی تا دێ پتر سەفەر دەکەن، تا دێ پتر گوێ لە موزیکی میللەتانی دیکە دەگرن، تا دێ پتر زمانی میللەتانی دیکە فێردەبن، تا دێ زۆرتر خواردنی وڵاتانی دیکە دەخۆن، تا دێ زۆرتر زانیاری و ئاگاهی سەبارەت بە دین و مەزهەب و فەرهەنگ و کولتوورەکانی دیکە وەدەست دەخەن، تا دێ زۆرتر جلوبەرگ و مۆدی وڵاتانی دیکە دەبەردەکەن، تا دێ زۆرتر تەماشای مێدیاو فیلم ئەجنەبی دەکەن و تا دێ زۆرتر ئەدەبیاتی گەلانی دیکە دەخوێننەوە، کەچی هەستی نەتەوایەتی و ڕووحی نۆروێژیی تا دێ پتر و پتر لە ناخیاندا بە هێزتر دەبێ و لە هەموو شوێنێک و لە هەموو شەرایتێکدا، بە نۆرویژی بوونی خۆیان ستۆڵتن و شانازی دەکەن.\nشتێکیتر کە لێرەدا دەبێ باسی بکەین چۆنیەتی ڕوانگەمان بۆ مۆدێرنیتەو شارستانیەتی ڕۆژ ئاوایە. دەبێ کۆمەڵگانی ڕۆژهەڵاتی نێوەڕاست تەکلیفی خۆیان دەگەڵ ئەو مەسەلەیە ڕوونکەنەوە کە ئایا دەیانەوێ پێشکەون یانا؟ ئایا دەیانەوێت بەرەو پەرەسەندنی سیاسی و ئابووری وکۆمەڵایەتی هەموو لایەن و سەعادەت و رەفاه بڕۆن یانا؟ ئایا دەیانەوێت لەو وەزعەی تێیدان بێنەدەر یانا؟ شارستانیەتی ڕۆژئاوا سەرمەشقێکی باشی بەدەستەوە داوە کە دەکرێ وەک مۆدێل کەڵکی لێوەرگرین. ئەو ئورووپایە. ناڵێم کەمووکوڕی نیە، بەڵام نموونەیەکی باشە بۆ لێفێربوون. بە داخەوە ئەگەر مێژووی پێوەندیەکانی نێوان ئوورووپا کۆمەڵگا ئیسلامیەکان دەخوێننینەوە، تەنیا یەک شتمان بۆ دەردەکەوێ. ئەویش ئەوەیەکە لە سەرتاسەری ئەو دەورانەدا کە کۆمەڵگا ئیسلامیەکان لەگەڵ ئوورووپا پێوەندیان پەیدا کردوە، ئورووپا و ڕۆژئاوایان بۆئەوە بەکارهێناوە کە زانست و زانیاری و تکنۆلۆژی لێوەرگرن تا وەک خۆیان و لە جێێ خۆیان بمێننەوە نەک بۆ ئەوەی بڕۆنە پێش و بگەنە ئاستی ئەوان.\nبەوپێیە گیروگرفتی خەڵکی ڕۆژهەڵاتی نێوەڕاست هەر خۆیانن و لە نێوخۆیان دایە. بۆیە دەبێ لە پێشا خۆیان لەدەستی خۆیان ڕزگاربکەن. دەبێ ئاڵووگۆڕورێفۆڕم لەسەرتاسەری ژیانی خۆیاندا پێک بێنن. ئەوان دەبێت، بکەونە سەر مەداری مۆدێڕنیتە. گزنگی گەشەسەندنی ئەو مۆدێرنیتەی ئەمڕۆ بۆتە شاباڵی فرینی غەرب، بە قسەی یان ئۆپساڵ، ئیسلامناسی گەورەی نۆروێژی کە شانازی ئەوەم هەیە خوێنکاری وی بووم، لە دارولحیکمەی بەغداوە هاتوە و دواتر کاری لەسەر کراوە و بێرە گەیوە. بۆ ئەوان دەتوانن بەکاری بێنن و بیکەنە شاباڵی فڕین، بۆ کۆمەڵگا ئیسلامیەکان ناتوانن ئێستا کە تەواو تەکمیلیش کراوە بە قازانجی خۆیان دەکاری کەن؟ ساڵانێکی زۆرە لە ئورووپا دەژیم و زۆر وڵاتیش گەڕاوم، هیچ گەل و نەتەوەو و وڵاتێکی ئورووپایم نەدیوە، کە مۆدێڕنیتەو مۆدێڕنیزاسێۆن زیانی بە هەویەت و ناسنامەو دین و مەزهەبیان گەیاندبێ، یا چوونە ناو واحیدێکی گەورەتری سیاسی و ئابووری و فەرهەنگی و کۆمەڵایەتی ناسنامەو دین و مەزهەبی لێستاندبن.\nکێشەی ئێمە خەڵکانی ڕۆژهەڵاتی نێوەڕاست ئەوەیە کە دین و سیاسەت و فەرهەنگ و داب و نەریت و عادات و تەقالیدمان تێکەڵ بەیەکتر کردوون و ناتوانین لێکیان کەینەوە. لەو تێکەڵکردنەی ئەوان پێرسپێکتیڤ و ڕوانگەو بیرو زەینێکمان بۆ خۆمان سازکردوە کە وەک بەرداش دەملمان ئاڵاوە و نایەڵێ هەنگاو باوێین. واتە بۆتە کۆسپی سەر رێگای بەرەوپێشچوونمان.\nبۆیە دەبێ هەموو ئەوانە لێک جوداکەینەوە، هەرکامیان لە خانەی خۆیان و لە شوێنی خۆیان دانێین و ڕێگا بدەین هەرکامیان کاری خۆیان بکەن. جیا لەوەش دەبێ جورئەت و ئازایەتی ئەوەمان هەبێت کە ئەو داب و نەریت و عادات و تەقالیدانەی کە لەگەڵ کۆمەڵگای هاوچەرخ و مافەکانی مرۆڤ و کۆنڤانسیۆنە نێونەتەوەییەکان و عەقڵ و زانست و مەعریفەت وئیتیک و ئەخلاق و خواپەرستی و ئایینە ئاسمانیەکان و ئینسانیەت نایەنەوە یا ناتەبان وەلانێین، یان دەسکاریان کەین، یا هاوچەخیان بکەین و خوێنندنەوەی تازەمان بۆیان هەبێت.\nشتێكی تر کە هەر لەو پێوەندیەدا دەمەوێ لەسەری ڕاوەستم بریتیە لە مەسەلەی ئاین و مۆدێرنیتە و ئیسلام و مۆدێرنیتە. ئێمە خەڵکانی ڕۆژهەڵاتی نێوەڕاست هەمووشتێک بە چاویلکەی دین و مەزهەب دەبینین. تەنانەت دەمانەوێ دێموکراسی و مۆدێڕنیتەش لە دین و لە ئیسلام درووست کەین. پتر لە سەدوپەنجا ساڵە زانایانی ئیلاهیاتی ئیسلامی و زانستە ئیسلامیەکان خەریکن تا مۆدێرنیتە و دێموکڕاسی لە تێکستە ئایینیەکان هەڵێنجن . ئەوان بۆ ئەو مەبەستە هەموو ڕێگا و میتۆدێکیان دەکارکردوە تا دێموکراسی و مۆدێرنیتە لە گەڵ پرینسیپە ئیسلامیەکان هاوئاهەنگ کەن یا کۆمەڵگای هاوچەرخ لە گەڵ ئەو پرینسیپانە بگونجێنن. ئەو پەرەسەندنەی ڕادیکاڵیزمی ئیسلامی لەو ناوچەیەدا شتێک نیە جیا لە دژکردەوەی کۆمەڵگاکانی ئەو ناوچەیە بەرانبەر ئەو فشار و زەختەی لە لایەن پرۆسەی دێموکڕاسی و مۆدێڕنیتەو گڵۆبالێزاسێۆن لەسەر خۆیانی هەست پێدەکەن. چونکە ئەو کۆمەڵگایانە هەستبەوەدەکەن کە ئیدی لە دونیایەکدا دەژین کە لە گەڵ ئەوان بێگانەیە یا ئەوان خۆیانی تێدا وەک بێگانە و غەریبە دەبینن. ڕاستیەکەی ئەوەیە کە مۆدێڕنیتە ناتوانێ لە دین و مەزهەب هەڵێنجرێ. واتە مۆدێرنیتە قەت ناتوانێ خۆی دەگەڵ دین و مەزهەب سازگاربکات. بە پێچەوانەوە ئەوە دین و مەزهەبن کە دەبێ خۆیان دەگەڵ مۆدێرنیتە سازگاربکەن. یەکەم هەنگاوی کەوتنە سەر ئەوخەتەش ئەوەیە کە دەوڵەت و دین لێک جیا بکرێتەوە. واتە دەوڵەت سیکۆلاریزەبکەین. نە درووستەو نە ئیمکانی هەیە دین و مەزهەب لە نێوکۆمەڵگاو لە ژیانی ئینسانەکاندا رێشەکێش بکەین، بەڵام دەکرێ دەوڵەتداری و ئیدارەی حکومەت بدەینە دەستی قانوون و سیاسەت. تازە ئەوەش بەو مانایە نیە کە دین و مەزهەب حەقی ئەوەیان نەبێت لە رێگای کاناڵە دێموکڕاتیکەکانەوە شوێنەوار لەسەر سیاسەت و دەوڵەت دانێن، بەڵام دەبیت کلیساو مزگەوت وەك دامەزراوەیەکی ڕووحی و ئاینی وەمێنن و تێنەکۆشن دەستەڵاتی دەوڵەتی لە دەست خۆیاندا قەبزەبکەن. جەوهەری سکۆلاریزم و دێموکراسی راست ئەوەیە. یانی ئازادی دین و عەقیدەو مەزهەب. بۆیەیە کە لە مۆدێڕنیتە و دێموکراسی دا جێگای هەموو دین و مەزهەبێک دەبێتەوە. کەواتە ئایین دەبێ خۆی لەگەڵ دێموکراسی و مۆدێرنیتە تەتبیق بدات. مەسیحیەت لە ئورووپا ئەوەی کردوە. بۆیە زۆر چاکیش ماوەتەوە و رۆڵی خۆشی لە کۆمەڵگادا لە هەمیشە باشتردەگێڕێ .\nبۆیە ئەو مۆدێلەی ئورووپا بۆ لێ فێربوون دەبێت. ئایینی پیرۆزی ئیسلامیش دەکرێ هەر ئەو رێوشوینە پەیڕەوبکات. ئێمە لە ڕۆژهەلاتی نێوەڕاست پێویستناکات جارێکیدیکە تایەر واتە چەرخ ئیختڕاخ کەینەوە. چەندسەد ساڵە ئورووپا ئەوەی ئەزموون کردوە و ئێمەش دەکرێ لێیان فێربین، تازە پێویستنیە ئێمە بە هەموو ئەوپڕۆسەیەشدا بڕۆین کە ئەوانی پێدا ڕۆیوون. دەتوانین سنارڤەی هەڵبژێرین. ئەوەتا دەبینین لە لیىڕال دێنموکراسی ئورووپادا هەموو دین و مەزهەبەکان جێگاو شوێنی شایستەی خۆیانیان هەیە. ئەوە رێگا و چارەنوسی میللەتانی رٶژهەڵاتی نێوەڕاستیشە. ئیسلام وەک دینێکی ئاسمانی و موقەدەس تەنیا ئەوکاتە دەتوانێ بمێنێ و ڕۆڵی خۆی لە ژیانی کۆمەڵگاو ئینسانەکادا بگێڕێ کە خۆی لە گەڵ دێموکراسی ومۆدێڕنیتە سازگاربکات. کەواتە کۆمەڵگاکانی ئێمە و کولتووری ئێمە دەبێ لە جیاتی دەستەویەخەبوون لەگەڵ مۆدێرنیتەو دێمکراسی باشتر وایە تەعامولیان دەگەڵبکاو خۆیان دەگەڵ بگونجێنێ تا ئەوەی کە شەڕوبەربەرەکانیان دەگەڵ بکات. تەماشای چین و هیند و سەنگاپوور و مالیزی بکەین، دەبیننین لەجیاتی شەڕ و دەستەویەخەبوون دەگەڵ ڕۆژئاوا تەعامول و رەقابەت و بیسنسی دەگەڵ دەکەن. لەو ماوەکەمەدا گەشەسەندنی ئابووریەکی وایان بەخۆوە دیوەو کە ڕۆژئاوا حەسودیان پێوەدەبا. سەدان ملیۆن ئینسان لە ماوەیەکی زۆر کورتدا لە هەژاری و مەینەتبەشی و نەزانی و جەهالەت ڕزگاریان بووە. ڕۆژهەڵاتی نێوەراستیش ئەگەر عەقڵیەتێکی سالم و مودیریەتێکی درووست هەبێ دەتوانێ ئەوکارەبکات .\nلەو پێوەندیەدا ڕۆژئاوا بەگشتی و ئورروپا بەتایبەتی ئەرکێکی سیاسی و ئەخلاقیان لەسەر شانە. ڕۆژهەڵاتی نێوەڕاستی ئەمڕۆ بە هەمان ئەو وەزعەدا تێدەپەڕێ کە ئورووپای دوای تەواوبوونی شەڕی دووهەمی جیهانی پێیدا تێدەپەڕی. هەلومەرج لەو ناوچەیەدا بە جۆرێکە کە ئیمکانی ئەوەهەیە وەزعەکە بەرەو ئاراستەیەکی زۆر خراپ و نێگەتیڤ بڕوا، ئیمکانی ئەوەش هەیە هەلومەرجەکە بە جهەتێکی پۆزەتیڤ و باشدا وەرگەرێ. وەزعی سیاسی ناوچەکە ئیستعدای بۆ هەردووکی ئەو دوو ئاڕاستانە تێدایە.\nلەبیرمانە دوای تەواوبوونی شەڕی دووهەمی جیهانی ئەمریکا پڕۆژەیەکی گەورەی یارمەتی دان و دەستگرتن و پشتیوانی کردن لە ئورووپای کردە سەرلەوحەی سیاسەتەکانی خۆی لە دونیادا. ئەو ئورووپایەی ئەمڕۆ دەیبینین، لە ڕاستیدا بە جۆریک بەرهەمی پڕۆژەی ماڕشاڵە کە ئەمریکا بۆ یارمەتیدانی ئورروپای وێرانەو تەفروتونابوو ئەو دەم وەئەستۆی خۆی گرت. مەبەست ئەوەبوو نەیەڵێ وەزعەکە بە جهەتێکی نیگەتیڤدا بڕواتە پێش. ڕۆژهەڵاتی نێوەڕاست ئەمڕۆ پێویستی بە پڕۆژەیەکی پشتیوانیی لە چەشنی پڕۆژەی ماڕشاڵ هەیە.\nپشوی سەری ساڵ لە دووبەی بووم. بۆخۆی سەنگاپوورە، هۆنگکۆنگە، سیئولە. دووبەی بۆخۆی لەو ناوچەیەدا بۆتە جێگای ئومێدێکی گەورە. ئۆکۆنۆمیەکی گەورە و مۆدێڕن و پێشکەوتوو و فرەکولتووری و فرە ئایینیە و دەتوانێ ببێتە قەڵایەکی گەورەی ئابووری و فەرهەنگی و سەرچاوەی ئیلهام بێت بۆ خەڵکانی دیکەش لە ناوچەکەدا. هەربەوجۆرە لەو ناوچەیەدا هەلێرو کوردستان و کۆبانیش هەن کە وەک دووبەی دەکرێ بە فاکتۆری پۆزەتیڤ بە حیساب بێن. ئەوەتا کورد بە گشتی بۆتە پاڕامیترێکی موسبەت و جیدی لەسەر وەزعی ناوچەکە و ڕۆژئاوا دەتوانێ وەک پارتنەرێکی سێریۆس حیسابی لەسەر بکات. پێشمەرگەی کوردستان ئەمڕۆ لە جیاتی هەموو بەشەریەتی موتەرەقی و پێشکەوتوو لە کۆبانی و کەرکوک و مەخمورو تەلعەفەرشەڕ لەگەڵ کۆنەپەرستی دەکات. بەڵێ ئەگەر ئەو فاکتۆرە پۆزەتیڤانە هەن، کۆماری ئیسلامی ئێران و رێژیمی سعودیە و تالیبان و بەشارئەسەدیش هەن کە ماکەی شەڕو ئاژاوە و وێرانی و شەڕی مەزهەبی و فیرقەیین لە ناوچەکەدا. ئەرکی رۆژئاوا ئەوەیە پشتیوانی لە هێزە دێموکرات و نیشتیمانی و پێشکەوتنخوازەکانی ئەو ناوچەیە بکات. بە بێ یارمەتی و پشتیوانی ئورروپاو رۆژئاوا میللەتانی ئورروپای شەرقی قەت نەیان دەتوانی زەنجیرەکانی ژێرچەپۆکیی کۆمۆنیزم ببچڕێنن و بە ئازادی بگەن. لە سەردەمی ئێستا کە دەورانی گڵۆبالیزمە، یارمەتی دەرەکی و دونیای پێشکەوتوو، لایەنێکی گرنگی بردنەپێشی دێموکڕاسین .\nکەواتە ئوورووپا بە هەموو تواناوە دەبێ لە ناوچەکەدا حزووری سیاسی و نیزامی و دیپلۆماسی و ئابووری هەبێت. خۆشحاڵم کەدەبینم وڵاتی نۆروێژیش ئەو یەک دوورٶژە ساخبۆوە کە حزووری خۆی لە هەولێر پڕ ڕەنگتر بکات. چالاک بوونی ئورووپا لە ناوچەکەدا، بەقازانجی خودی ئورووپایە، بە قازانجی گەلان و میللەتانی ناوچەکەیە. دێموکڕاتیزەکردنی ناوچەکە، بەقازانجی ئایینی ئیسلام و دین و مەزهەبەکانی دیکەشە. چونکە ئیدی دووکاندارانی سیاسەتی گەندەڵ هیچی تر ناتوانن ئیسلام بۆ بردنەپێشی قازانجە سیاسیەکانی خۆیان بەکاربێنن. بەواتایەکی تر دێموکڕاتیزەکردنی ناوچەکە ڕزگارکردنی ئایینی ئیسلامیشە. هەروەک چۆن یۆدەدۆم و زایۆنیزم لێک جیان، ئیسلام و بنیاتگەرایی ئیسلامیش لێک جودان. ئەوە ئەو مەرجەشی دەگەڵە کە کێشەی فەلەستین چارەسەرکرێ. بەبێ چارەسەری ئەو مەسەلەیە، ناتوانین فەزای هەناسەدانی دارودەستە بناژۆ و گرووپە ڕادیکاڵە جۆراوجۆرەکان بەرتەسک کەینەوە. ئێستا ئەو دەستەو تاقمە جۆراوجۆرانە هەموویان ڕادیکاڵیزمی خۆیان بەو بێ عەداڵەتیە تەوجیهدەکەن کە دەوڵەتی ئیسڕائیل بە گەلی فەلەستینی ڕەوا دەبینێ.\nئەوەی بە ناوی تیرۆریزمی ئیسلامی لە ئورووپادا ئەمڕۆژانە دوای ڕوداوەکانی پاریس لە مێدیاکاندا کەوتۆتە بەرباس، دیاردەیەکی تازەنیە. لەو بیست وپێنج سالەی دواییدا دووکەس لە رێبەرانی گەلی کورد وچەند کەسی دیکەش لە رێبەرانی ئۆپۆسزیۆنی ئێران لە پاریس و ڤەییەن وبەرلین بەدەستی تیڕۆریستەکانی کۆماری ئیسلامی ئێران لە جەرگەی ئورروپادا تیرۆرکران. دووکتۆر قاسملوو لە ڤەییەن و دووکتۆر شەرەفکەندی لە بەرلین، کەچی ئورووپا لەبەر قازانخە ئابووری و بازرگانیەکانی خۆی چاوی لەو قەتڵانە چوقاند و تەنانەت تیرۆریستەکانیشی بەدرەقەی تاران کردنەوە. بەو جۆرە عەداڵات بوو بە قوربانی بەرژەوەندیە ئابووری و بازرگانیەکانی ئورووپا . دیارە ئەوەش تیرۆریزمی دەوڵەتیی کۆماری ئیسلامی ئێران و تیرۆریزمی ئیسلامی هارتر دەکا. ئەگەر ئەودەم بە جدی بۆ بەربەرەکانی تیرۆریزمی ئیسلامی هاوئاهەنگی و بەربەرەکانی پێویست کرابا، ڕەنگە وەزعەکە نەگەیبایە ئێرە کە ئەوەتا تیرۆریزمی ئیسلامی و ڕادیکالیزمی ئیسلامی ئەمڕۆ زەلزەلەی خستۆتە کۆمەڵگاکانمان لێرە.\nئەمڕۆ ئورووپا بۆیە باس لە خەتەری تیرۆریزمی ئیسلامی دەکات، کە خەتەرەکە هاتۆتە نێوماڵی خۆی. ئەوە دەىبڵ مۆڕاڵە. لەوەش زیاتر خۆ ترس لەوەنیە کە داعش چ لە گەڵ یەزیدیەکان و کوردان دەکا؟ چۆن ژنان و کچانی کورد بە کەنیزە دەگرێ؟ ئەوەی لە هەوای زاری مێدیاکانی نۆروێژ و ئورووپاوە دەخوێنرێتەوە ترس لەوەیە کە ئەو توونڕەوە ئیسلامیانەی لێرە ڕا چونەتە گەڵ داعش ئەگەر بگەڕێنەوە چ قەسابخانەیەک لێرە وەرێ دەخەن؟ دەنا ئەگەر ئەوان لە سوریە و عێراق خەڵک سەرببڕن، ئەوە زۆر گرنگ نیە. پتر لە ٣٠ ساڵە کۆماری ئیسلامی ئێران هەر ئەوکارە لە گەڵ خەڵکی ئێران دەکات کە داعش ئەمڕۆ بەرێوەی دەبات، کەچی مەقاماتی ئورووپایی دەنگیان لەبەر نایەتەدەر.\nبەڵام چۆن مەسەلەکە لە ئاستی ئورووپاو نۆروێژدا دەبینین؟ یەکێک لە ئاکامەکانی گڵۆباڵیزاسێۆن بریتیە لە پەرەسەندنی موهاجەرەت و بەتایبەت موهاجەرەت بۆ ئورووپا. لە دەورانی گڵۆبالیزاسێۆندا سنوورە سیاسیەکان تا ڕادەیەکی زۆر بێ ڕەنگ دەبنەوە، کەم بایەخ دەبن، وەسیلەکانی هاتووچۆی خێراو و کۆمیونیکاسێۆن، فاسیلەو مەسافەتەکان بێ مانا دەکەن. سەرمایە، هێزی کار، کاڵاکان، ئیدەو عەقیدەو بیروڕا سیاسی و فەلسەفیەکان، کولتورەکان، ئینسانەکان، بە ئاسانی دەکەونە حەڕەکەت و هاتوو چۆ و سنورە سیاسی و سروشتیەکان دەبڕن. هەموو دونیا دەبێتە یەک بازاڕ. ڕوونە لە حاڵەتێکی ئاوادا خەڵک لە هەموو دونیاوە و تەنانەت لە وڵاتانی ئیسلامیشەوە بەرەو ئووروپا کۆچ دەکەن. ئەوە واقعیەتێکی عەینیە و ئێمە لە نۆروێژ بۆخۆمان لە گەڵی بەرەو ڕووین. ستراتیژی ڕاگەیەنراوی ئورووپا لە پێوەندی دەگەڵ ئەو دیاردەیەدا بریتیە لە ئیدغام کردن و ئینتیگرێرەکردنی کۆچبەرەکان لە کۆمەڵگا ئوروپاییەکاندا. دەردەکەوێ کە لەو بارەوە ئەمریکا لە ئێمە لە ئوورووپا سەرکەوتووترە. ئێمە لێرە لە ئیدغام کردنی موهاجریندا سەرکەوتوونەبوینە. ئەگەر زوو وەخۆنەیەینەوە و کاریکی جدی لەو بارەوە نەکەین، ئەگەر دەستە و تاقمە موهاجیرەکان لە کۆمەڵگای گەورەدا ئیدغام نەکەین، لە داهاتوودا ئەو مەسەلەیە دەبێتە مەترسیەکی گەورە بۆ سەر دێموکراسی ئێمە.\nواتە دەبێ موهاجرین لە سیاسەت و ئابووری و کولتوور و وەرزش و هونەر و فەرهەنگ و ژیانی کۆمەڵایەتی کۆمەڵگاکاندا بەشداربکەین. دەبێت ئەو خەڵکە بەرینە بازاڕی کار، لە گیتۆکانی خۆیان لە ئۆسلۆ، لە مۆس، لە فرەدریکستاد، لە دڕامەن، لە ستۆڤنەر، لە گرۆرود بێنینە دەر. هەژاریەکی زۆر لە نێو ئەو بنەماڵانەدا دەبینرێ، من لە قوتابخانە دەبینم کە ئەو هەژاریە بە ئاشکرا بە سیمای بەشێکی زۆر لە منداڵانی بنەماڵە کۆچبەرەکانەوە دیارە. ئەوە نەقسێکی گەورەی کۆمەڵگای ئێمەیە. بەو هەموو رەفاه و سەروەتەوە، بەو سیستەمە باشە کە لێرە هەمانە چۆن دەبێ ئەوە قبووڵبکەین؟ ئەو مندالانە هیچ دوورنیە لە داهاتودا نەبنە بۆمبێکی خەتەر.\nکلیلی چارەسەری ئەوە وەزعە خوێندن و فێربوونە، بەتایبەتی خوێندن و فێربوونی زمانی نۆروێژی. هەرچی پوڵ و سەرمایەیەکی ئینسانی لەو بوارەدا سەرفکەین زەرەرمان نەکردوە، لەدوارۆژدا بۆ وڵاتەکەمان خێری لێدەکەوێتەوە. دەبێ سەرمایە گوزاریەکی زۆر لەسەر باخچەکانی منداڵان و ئەسەفۆ و قوتابخانەکان بکەین. نابێ بێڵین ئەو مندالانە مەوقعیەتی دایک و باوکەکانیان لە کۆمەڵگادا بە میرات بۆ بەجێ مێنێ. ئاخر ئەو لاوانە دەبێ هەستی تەعەلوق و تیلهۆریگهەت بە نۆروێژیان تێدا درووست بێت. ئەوە زۆرگرنگە . لە پێداگۆگیدا دەگوترێ سۆسیالیسێرە بوون شتێک نیە جیا لەوەی فێربی و بزانێ کێی و تەعەلوقت بە کوێوە هەیە. تەنیا وەختێک هەست دەکەین کە تەعەلوقمان بەو جامعەیەوە هەیە کە لە نێوخۆیدا جێمان بکاتەوە. ئەگەر ئەو هەستەیان تێدا بخوڵقێنین کە تەعەلوقیان بە نۆروێژ و کۆمەڵگاکانی دیکەی ئورووپاوە هەیە، نە لە نۆروێژ و نە لەدەرەوەی نۆروێژ جەزبی دەستەوتاقمە تووندڕەوەکان نابن. من ئەوە بە تەنیا رێگای ڤاکسیناسیۆنی لاوانی موسوڵمانی نۆروێژی بەرانبەر گیرۆدەبوون بە ڤایرۆسی ڕادیکاڵیزمی ئیسلامی دەبینم.\nئاخر ئەوان نۆرویژین، لێرە لە دایک بوون یا لێرە گەورە بوون، لێرە خوێندوویانە، ڕەمزوکۆدەکانی پشتی سەر وڕوانگەو چاویلکەکانیان نۆروێژین. ئەوان لە ژێر پێستیاندا نۆروێژین، کەواتە دەبێ لە کۆمەڵگاشدا وەک ئەوە کەهەن وەرگیرێن و هەڵسوکەوتیان دەگەڵ بکری. نۆروێژی بوون مویسەرو ڕەنگی چاونیە. بۆ نۆروێژی بوون هەزاران شێوە و رەنگ و جۆرمان هەیە. دەبێ هەویەتی نۆرویژی بوون لەو مندالانەدا تۆختر و پڕ ڕەنگتر کەین. ئێمە دەىێ ئەو واقعیەتە لە تیئۆری پراکسیسدا قبوولبکەین. قانوونەکانی نۆروێژ لەوبارەوە روون و ئاشکران، ئێستا دەبێ ئیرادەی سیاسی و کۆمەڵایەتی درووستکەین تا ڕیالێزێرەیانبکەین. نابیت ئەو مافانە تەنیا هەر مافی سەر وەرەقەبن.\nچەند ساڵ لەمەوبەر هەموومان لە ماڵەوە پێکەوە تەماشای هەواڵەکانی تەلەفزیۆنمان دەکرد. خەریکبوو رێپۆرتاژێک لە دیمەشق ڕا بڵاو دەکرایەوە کە کۆمەڵە خەڵکێک لە پێوەندی دەگەڵ مەسەلەی کاریکاتێر کێشانەوە لە حەزرەتی موحەمەد، ئاڵای نۆروێژیان دەسوتاند، کچە بچکۆلەکەی من کە ئەودەم زۆر زۆر منداڵ بوو بە دیتنی ئەو رێپۆرتاژە، چاوی پڕبوون لە ئاوو و گریانی هاتێ، پرسیم چیە بۆ دەگری؟ وتی نابینی ئاڵای نۆرویژ دەسوتێنن. ئەو ئەو مەسەلەی وەک پەلامار بۆسەر خۆی و هەویەتی خۆی لێک دەدایەوە.\nمەبەستم ئەوەیە دەبێ کۆمەڵگاش ئەو ئاوا ببینێ، ئەگەر وای نەبینێ و وەک نۆروێژیش هەلسوکەتی دەگەڵ نەکات، روونە ئاکامەکەی چ دەبێت.\nکۆمەڵگای نۆروێژ زۆر زۆر چۆتە پێش و وەک وتم دەکرێت ببیتە مۆدێل، بەڵام ئەگەر لە علومی تەبیعیدا دەگوترێ ئامانجی، تەکامول تەکامولی زۆرترە، دێموکڕاسی ئێمەش دەبێ گەشەبکات و دەوڵەمەندتر بکرێ. دەبێ کۆمەڵگای فرەکولتووری نۆروێژ بکەینە باشترین نموونەی ئەو جۆرە کۆمەڵگایانە، خۆ تازە ناتوانین بگەڕێینەوە دواوە، ئەوە چارەنوسی هەموو کۆمەڵگا هاوچەرخەکانە.\nلە فەلسەفەدا دەوترێ کۆمەڵگای مۆدێڕن، ئەو کۆمەڵگایەیە کە دەتوانێ گیروگرفتەکانی خۆی چارەسەرکات. کۆمەڵگای نۆرویژ مۆدێرنە، هەر بۆیەش بڕوای قوڵم بەوەیە کە ئێمە دەتوانین گیروگرفتەکانی خۆمان چارەسەرکەین. بە تایبەتی ئەو گیروگرفتە. بۆیە دەبێ سەرمایەگوزاری زۆر لەسەر پەرەپێدانی هەموو لایەنەی لاوانی سەربە کەمایەتیەکان بکەین، لەوەش زیاتر پێویستە لێوەشاوەیی فرەفەرهەنگی و فرەکولتووری لە نێو کۆمەڵدا، لە مەدرەسەکاند، لە زانکۆکاندا، لە کارگەوکارخانەکاندا، لە کۆمپانیاکاندا، لە پۆلیس و دامودەزگا دەوڵەتی و کۆمۆناڵەکاندا پەرەپێبدەین. گۆشەنیگاکانمان بەریکەینەوە. تۆلێڕانسە زۆرترکەین و لە هەموو ئاسەکاندا دەگەڵ مۆبینگ و هەڵاواردن و ڕاسیزم و جیوازیدانان بەربەرەکانی بکەی. خەبات دژی فەقریمنداڵان وەزیفەی هەموو کۆمەڵگای نۆروێژە.\nبا ئەوەش بڵێم کە مێدیای نۆروێژ زۆر خراپ مەلاکرێکار و ئیرفانباتی نیشاندەدات، وەک ئەوەی ئەوانە نوێنەری ئایینی ئیسلام بن، بیروڕای گشتی نۆروێژ بەوجۆرە لەسەر ئیسلام تووشی هەلەدەبێت، هیچ کات ئەو دووکەسە نوێنەری ئایینی ئیسلام نین، کەچی بەداخەوە وا دەرخواردی کۆمەڵگای نۆروێژ دەدرێن.\nئیسلام لە ئوورووپاو نۆروێژ بۆتە واقعیەت. هاتووە و تازە دەشمینیتەوە. ئیسلام لە مێژووی پەرەسەندنی خۆیدا چۆتە هەرکوێ، رەنگی خەڵك و جوگرافیای ئەوێشی بە خۆوەگرتووە. لە خۆرانیە ئیسلامی مالیزی و پاکستانی مان هەیە، ئیسلامی ئێرانیمان هەیە، ئیسلامی تورکی و باڵکانیمان هەیە، ئیسلامی ئەفریقاییمان هەیە، وئیسلامی سعودیەو میسری و. . . مان هەیە.\nکۆمەڵگای مۆدێرن و پێشکەوتووی نۆروێژیش ڕەنگ و تەئسیری خۆی لەسەر ئیسلام دادەنێ و ئیسلامی نۆرویژیمان دەبێ. سەبارەت بەو پرسیارە کە فیلیپ دەپرسێ چۆن مزگەوتەکان کۆنتڕۆل بکرێن، من پێم وایە ئەو مزگەوتانە دەبێ دەوڵەت ئیدارەکردنیان وەئەستۆبگرێ. ئێمە تواناو ئیمکانی ئەوەمان هەیە لە نێو کوڕوکچە موسولمانە نۆروێژیەکاندا، لێرە لە زانکۆکانی ئیلاهیاتدا ئیمام و رێبەرانی ئایینی نۆروێژی تەربیەتکەین کە بە نۆروێژی خوتبەبدەن کاروباری نوێژو تاعەتی موسوڵمانانی نۆروێژ جێبەجێبکەن. ئەوە ئیمکانی هەیە. یا دەتوانین ئیمامەکان سەرلەنوێ لێرە ئاموزش دەینەوە یا کەسانی کفالیفیسەرت لە تورکیە، یا میسر یا ولاتانی دیکە بێنین . وەک ئەو قەراردادەدەی لە نێوان نۆروێژو تورکیەدا هەیە. بۆ مزگەوتەکەکانی توورکەکان دەوڵەتی تورکیە مامۆستاو ئیمامانی لێوەشاوە دەنێری و نۆروێژیتش وەریان دەگرێت. من پێم وایە دەکرێ بۆخۆمان مامۆستای ئاینی نۆرویژی لە نێو کچوکوڕە موسوڵمانەکانی خۆماندا تەربیەتکەین، ئەوان لەو کۆمەڵگایەدا گەورە بوونە، لێرەیان خوێندوە، هەربۆیە دەتوانن موسوڵمانانی نۆروێژیش باشتر هیدایەت بکەن بە جۆرێک کە لەگەڵ واقعیەتەکانی ئێرە بێتەوە.\nئازادی عەقیدەوبەیان و ئازادی ئیتاعەت و خواپەرستی چ بە تەنێ و چ بە دەستەجەمعی لە گەل کەسانی دیکەدا، جەوهەری دێموکراسی و مافەکانت مرۆڤ و سکۆلاریزمن، بۆیە بوونی ئەو مزگەوت و تێمپەلانە دێموکڕاسی و سیکۆلاریزمی ئێمە لە نۆروێژ بە هێز و تەقویەت و ئیمتیحاندەکەن. بەڵام روونە دەبێ ئیدارەو ئیشراف بکرێن و بە پێی قانوون و لە چوارچێوەی ئوسولە دێموکراتیەکانی نۆروێژدا هیدایەت بکرێن.\nسوپاستان دەکەم بۆ حەوسەڵەتان\nسوپاس بۆ دیاریەکەشتان\n٢٧. ٠١. ٢٠١٥


كاتژمێر : 11-16-2018, 09:58 PM به‌خێربێیت میوان (چوونه‌ژوره‌وه — خۆتۆماركردن — )\nنووسه‌ر: Ebrahim.Killer دواترین په‌یام: ibo Kirkuki وه‌لامه‌كان:1 هاكی وێب سایت جاری بینراو:196 كات:07-31-2018\nنووسه‌ر: XMir4n دواترین په‌یام: Ebrahim.Killer وه‌لامه‌كان:2 هاكی وێب سایت جاری بینراو:700 كات:07-27-2018\nنووسه‌ر: Dyar Kalari دواترین په‌یام: formatXformat وه‌لامه‌كان:1 هاكی وێب سایت جاری بینراو:1128 كات:02-12-2018\nنووسه‌ر: mohamad.faqe دواترین په‌یام:hakerkoras وه‌لامه‌كان:2 هەڵبژاردنەکانی هاك جاری بینراو:1583 كات:01-28-2015\nنووسه‌ر: mohamad.faqe دواترین په‌یام: mohamad.faqe وه‌لامه‌كان:0 هەڵبژاردنەکانی هاك جاری بینراو:967 كات:01-26-2015\nنووسه‌ر: mohamad.faqe دواترین په‌یام: mohamad.faqe وه‌لامه‌كان:0 هەڵبژاردنەکانی هاك جاری بینراو:1085 كات:01-26-2015\nنووسه‌ر: دواترین په‌یام:kozha brave وه‌لامه‌كان:0 زانیاری گشتی جاری بینراو:1205 كات:01-24-2015\nنووسه‌ر: HaNGaw Kurd!$tanY دواترین په‌یام:zana khalid وه‌لامه‌كان:13 پاراستنی ئامیری کۆمپیوتەر جاری بینراو:3451 كات:01-21-2015\nنووسه‌ر: دواترین په‌یام:shwankk وه‌لامه‌كان:0 به‌رنامه‌و زانیاری مۆبایل جاری بینراو:1226 كات:01-18-2015\nنووسه‌ر: دواترین په‌یام:shwankk وه‌لامه‌كان:0 به‌رنامه‌و زانیاری مۆبایل جاری بینراو:1050 كات:01-18-2015\n44 ئه‌ندامان له 25 ده‌قیقه‌ی ڕابردوو (0 ئه‌ندامان، 0 نادیار، و 43 میوان).\n503 ئه‌ندامان چالاك بووە لەماوەی 24 کاتژێمری ڕابردوودا (0 ئه‌ندامان, 0 لە بە شاراوەیی, وە 503 میوان).\nهه‌موو ئه‌ندامان 6,924\nبه‌خێرهاتنی ئه‌ندامی نوێ ئه‌كه‌ین, addmin


بەسیجەکانی زانکۆی کوردستان، هێرشیان کردە سەر خوێندکارە کوردەکان\n17:03 - 7 جۆزەردان 2719\nکوردستان میدیا: بەسیجە خوێندکارییەکانی زانکۆی کوردستان لە کۆبوونەوەی نێو ئەو زانکۆیەدا، هێرشیان کردە سەر خوێندکارە کوردەکان.\nئەمڕۆ، سێشەممە، ٧ی جۆزەردان، لە کۆبوونەوەیەکی پرسیار و وەڵام، لە زانکۆی کوردستاندا، بەسیجەکانی ئەو زانکۆیە هێرشیان کردە سەر خوێندکارە کوردەکان و خوێندکارانیش بەرگرییان لە خۆیان کرد.\nلەم کۆبوونەوەیەدا، خوێندکارانی کورد پشتیوانییان لە زمان، فەرهەنگ و جلوبەرگی خۆیان ڕاگەیاند، بەڵام لە هەمبەردا، بەسیجەکان بە بێڕێزی وڵامیان دایەوە و کۆبوونەوەکەیان بەرەو توندوتیژی کێشاند.\nلەم نێوانەدا، خوێندکارانی کورد تەنیا بەرگرییان لە کەرامەتی خۆیان و گەلەکەیان کرد، بەڵام بەسیجییانی سەر بە ڕێژیم، بەپێی ئەو شتەی کە لە ویلایەتی فەقیهـ فێر بوونە، ویستیان خوێندکاران سەرکوت بکەن، بەڵام نەیانتوانی.\nپاش ئەوەی کە چەند ڕۆژ پێش ئێستا، "عینایەت جوویبار"، بەرپرسی بەسیجی خوێندکاریی زانکۆی کوردستان لە شاری سنەدا، بێڕێزیی بە جلوبەرگی کوردیی خوێندکارانی کوردی ئەو زانکۆیەی کردبوو و بە پشتبەستن بە هێزە ئیتلاعاتییەکانی ڕێژیم، هەڕەشەی لە خوێندکارانی کورد کرد کە نابێت بە جلوبەرگی کوردی بێنە نێو زانکۆوە، هەڵوێستی توندی خوێندکارانی کوردی لێکەوتەوە.\nلەم پەیوەندییەدا، خوێندکارانی کوردی زانکۆی کوردستان، وڵامی توندی بەسیجییەکان و بەرپرسی بەسیجی خوێندکاریی زانکۆیان دایەوە کە بێڕێزیی بە فەرهەنگ و جلوبەرگی کوردیی کردبوو و ڕۆژی شەممە، ٤ی جۆزەردان، خوێندکارانی کچ و کوڕی زانکۆی کوردستان، بە جلوبەرگی کوردییەوە لە زانکۆ و کلاسەکانیاندا ئامادە بوون.\nهەروەها خوێندکارانی زانکۆی ناوبراو، بە بڵاوکردنەوەی بەیاننامەیەک لە پەیوەندی لەگەڵ ڕێزگرتن لە تەواوی فەرهەنگ و زمانەکان، خوازیاری پشتیوانیی خوێندکاران لەم بەیاننامەیە و وڵامدانەوەی بەرپرسانی زانکۆ لە دانیشتنەکانی داهاتوودا بوون.


شێخ فەیسەڵی کۆنە بەعسی هێزی حەشدی شەعبی دروست دەکات\nبەپێی ئەو زانیاریانەی دەست چاودێر کەوتوە، وەزارەتی ناوخۆ و فالح فەیاز سەرپەرشتیاری دەستەی حەشدی شەعبی، لەسەر رەزامەندی هێزی بەدر و هادی عامری، هێزێکی ٤٠٠ کەسی بۆ هۆزی کروی، بە سەرپەرشتی شێخ فەیسەڵی کۆنە بەعسی، لە جەلەولا دروست دەکەن.\nشێخ فەیسەڵ سەرپەرشتیاری یەکەم هەڵمەتی تەعریب بووە لە خانەقین و جەلەولا ساڵی ١٩٧٥ دوای نسکۆی شۆڕشی ئەیلول.\nلەکاتی رزگارکردنی خانەقین ساڵی ٢٠٠٣، شیخ فەیسەڵ و کرویەکان دەرکران. شیخ دەپاڕایەوە لە بەرپرسانی یەکێتی کە لێی خۆش بن، دوای گەڕانەوەی بۆ جەلەولا مانگێکی نەخایاند پەیوەندی بە بەعسیەکانەوە کرد لە سوریا. هەموو کارە تیرۆرستیەکان جەلەولا و سەعدیە و خانەقین، کۆنە بەعسی و کلکەکانی دەیانکرد، هەتا سەرهەڵدانی داعش شێخ فەیسەڵ سەرپەرشتی دەکردن. دەیان تاوانی ئەنجام داو دەیان بێ تاوان بونە قوربانی. تا هێزی پیشمەرگە هێرشی کردو جەلەولای رزگار کرد و شێخ و بەکرێگیراوەکانی هەڵهاتن. لەو ماوەیەدا سونەکان و ساڵح موتڵەگ پشتیوانیان دەکرد. خاوەن قوربانیەکانی خانەقین و دەوروربەری سکاڵایان لەسەر تۆمار کرد. دادگا بڕیاری گرتنی بۆ خۆی و دەستوپێوەندەکانی دەرکرد، هەربۆیە هەڵات بۆ بەغداد و رومادی، هەمیشە لە نێوان حزبە سیاسیە سوننەکانی عێراق یاری کردوە، هەتا سونیەکانی چەواشە کردبو بۆی چوە سەر، ئێستاش کە سوننەکان کاریگەری ئەوتۆیان نەماوە، بە راسپاردەی بەعسیەکان چۆتە پەنا شیعەکان و هێزی بەدر. لەو ماوەیدا هەوڵی زۆری دا بگەڕێتەوە جەلەولا لە ترسی پێشمەرگە نەیتوانی بەڵام ئێستا توانی هێزی بەدر چەواشە بکات و وەزارەت ناوخۆی عیراق رەزامەندی دەربڕیوە ٤٠٠ چەکداری بۆ دروست بکەن.\nسەرچاوەیەکی باوەڕپێکراو، بە چاودێری راگەیاند، ناوی ٤٠٠ کەسی بەرزکردۆتەوە بۆ وەزارەتی ناوخۆ، رەزامەندی موچەی ٤٠٠ کەسیشی و ەرگرتوە. وەزارەتی دارایی بڕیاری موچەی ٤٠٠ چەکداری بۆ دەرکردون بە ناوی حەشدی شەعبیەوە. هاوکات، بەیانی ئەمڕۆ، تەنها ١٠٠ چەکداری پێ کۆکراوەتەوە تا ئیستیعرازیان پێبکات لە جەلەولا.\nچاودێرانی سیاسیی ناوچەکەش، پێیانوایە، بە دڵنیاییەوە ئەم هێزە بۆ تێکدانی دۆخی خانەقین و جەلەولا و سەعدیە پێکهێنراوە. ئەنجامی خراپیشی لێدەکەوێتەوە. بۆیە هەقە لەلایەن حکومەتی هەرێمەوە لە دانوستانەکان لە بەغداد، باس بکرێت و رێگە نەدرێت، بەعسیەکی تاوانباری وەکو شێخ فەیسەڵ لەگەڵ دەستوپێوەندە تاوانبارەکانی تەعریب لە ٣٥ ساڵی زەمانی بەعسدا، جارێکی تر ناوچەکە توشی ئاژاوەو کوشت و کوشتار بکەنەوە.


دوو دەروازەی سنووری نێوان عیراق و ئێران داخران – تۆڕی میدیایی خەڵک\n2019/11/16 - 3:41 PM\nدەستەی دەروازە سنوورییەكانی عیراق داخستنی دوو دەروازەی سنووری لەگەڵ كۆماری ئیسلامی ئێران ڕادەگەیەنێت و دەشڵێت: “بەهۆی خۆپیشاندانەكانی ئەو وڵاتەوەیە”.\nعەلائەدین قەیسی، بەڕێوەبەری پەیوەندییەكان لە دەستەی دەروازە سنوورییەكانی عیراق لە بەیاننامەیەكدا ئاماژەی بەوەكردووە، كە دەروازەی سنووری شەلامجە لەگەڵ كۆماری ئیسلامی ئێران داخراوە.\nڕاشیگەیاندووە، كە بەهەمان شێوە دەروازەی (شیب)ی سنووری بۆ جووڵەی گەشتیاران لە عیراقەوە بەرەو ئێران داخراوە، بەڵام بۆ كاروباری بازرگانی كراوە دەبێت.\nئاماژەی بەوەشكردووە، داخستنی دەروازەكە لەسەر داوای لایەنی ئێرانی بووە بەهۆی خۆپیشاندانەكان، كە لە شارەكانی ئێران سەریهەڵداوە.\nجەختیشی كردۆتەوە، ئەو گەشتیارە عیراقیانەی دەیانەوێت بگەڕێنەوە ناو عیراق، ئەوا بەشێوەیەكی سروشتی و بەبێ دواكەوتن دەتوانن بگەڕێنەوە.\nبۆ ڕێگری خۆپیشاندان هێڵی ئینتەرنێت لە ئێران ڕاگیرا و پەڕلەمان كۆدەبێتەوە\nمەرجەعێكی ئایینی ئێران داوای هەرزان كردنی بەنزین دەكات


عومه‌ر خدر كاكیل- پیرمام\nڕووداوه‌كانی ئه‌م ڕۆمانه كه له شارۆچكه‌ی (بیوفۆرت)ی ویلایه‌تی كاررۆلینای باكور، ساڵی 1958ه. باس له چه‌ند هه‌رزه‌كارێك له چینی ده‌وڵه‌مه‌ندی سه‌ره‌ڕۆی شارۆچكه‌كه ده‌كات. كه له قوتابخانه هه‌ر خه‌ریكی سه‌ره‌ڕۆیی و ئاژاوه‌نانه‌وه و ڕابواردنن. ته‌نیا كچێك نه‌بێ، ئه‌ویش (جه‌یمی) پاڵه‌وانی ڕۆمانه‌كه‌یه، كه هه‌م له چینێكی هه‌ژاره و هه‌میش كچی قه‌شه‌ی شارۆچكه‌كه‌یه، ئه‌م دوو هۆكاره وا ده‌كه‌ن ئه‌م كچه دووره‌په‌رێز و خۆپارێز بێت له تێكه‌ڵبوون له‌گه‌ڵ هه‌رزه‌كاره سه‌ره‌ڕۆكان، هه‌میشه خه‌ریكی خوێندن و كاری خۆبه‌خشی و خزمه‌تی خانه‌ی منداڵه هه‌تیوه‌كانه.\nله‌ولاشه‌وه پاڵه‌وانی یه‌كه‌می ڕۆمانه‌كه (لاندن) كه هه‌رزه‌كارێكی ڕاڕایه و حه‌زی له‌و سه‌ره‌ڕۆییه‌ی هاوچینه‌كانی نییه. به ڕقه‌وه به‌هۆی باپیری "كه سه‌رمایه‌دارێكی گه‌وره بووه " و سه‌رمایەیە‌كی زۆری بۆ باوكی (لاندن) و خێزانه‌كه‌یان جێهێشتووه. دژی چینی سه‌رمایه‌دارانه. ئاخر (لاندن) ئه‌وه‌ی زانیوه كه باپیری ئه‌و هه‌موو سه‌روه‌ت و سامانه‌ی كه په‌یدای كردووه، به كه‌سابه‌ت و ئاره‌قه‌ی نێوچه‌وان و ڕێگایه‌كی دروست نه‌بووه. به‌ڵكو به‌ڕێگای قاچاغچیه‌تی ده‌رمان و ماده‌ی قه‌ده‌غه‌كراو و قازانج و سووی زۆر و ده‌ست به‌سه‌رداگرتنی زه‌ویوزاری جووتیاران و كارگه و كار و پیشه‌ی خه‌ڵكی، به ته‌ڵه‌كه‌بازی بووه. بێ ئه‌وه‌ی ڕۆژێك له ڕۆژان پیاوه‌تییه‌ك به‌و سه‌روه‌ت و سامانه زۆره‌ی بكات. كه ئه‌مه‌ش سیما و ئاكاری سه‌رمایه‌داری پیشان ده‌دات له ئه‌مریكا.\nئه‌گه‌ر ته‌ماشا بكه‌ین ئه‌و خه‌سڵه‌ته‌ی كۆكردنه‌وه‌ی سه‌روه‌ت و سامان له كوردستانی خۆشمان، له‌و ساڵانه‌ی دوایی به شێوه‌یه‌كی نادروست چه‌ندین ملیاردێر و ملیۆنێری دروست كرد، كه به‌هه‌مان شێوه‌ی باپیری (لاندن)، یان نزیك له‌و بوون به سه‌رمایه‌داری گه‌وره.\nهه‌موو ئه‌مانه وایان له (لاندن) كرد كه ژیانی له‌به‌ر چاو بكه‌وێت و بڵێـت (ژیان هیچ یه‌كسانی تێدا نییه) و له چینه‌كه‌ی هه‌ڵگه‌ڕێته‌وه. به‌ڵام له‌به‌رئه‌وه‌ی له وڵایه‌ته یه‌كگرتووه‌كانی ئه‌مریكا هۆشیاری ململانێی چینایه‌تی بوونی نییه و ڕێكخراو نییه، یان یاساغ و بڤه‌یه. بۆیه كه‌نیسه تا ئاستێك ئه‌و بۆشاییه‌ی بۆ پڕده‌كاته‌وه. وه‌ك به‌دیلی ئه‌و نادادییه‌ی كه (لاندن) هه‌ستی پێده‌كات و (جه‌یمی)ش پێی ئاشنا ده‌كات. به‌هۆی تێكه‌ڵی و نزیكبوونه‌وه‌ی له (جه‌یمی) ئه‌و هه‌سته‌ی قووڵتر ده‌بێته‌وه و له ئاكامدا هه‌م بیروباوه‌ڕی ده‌گۆڕێت، له كه‌سێكی سه‌ره‌ڕۆ بۆ كه‌سێكی مرۆڤدۆست و به‌شدار له كاری مرۆڤدۆستی و به‌شداریكه‌ر له یارمه‌تیدانی منداڵانی هه‌تیوو.. هه‌میش به‌ره‌به‌ره خۆشه‌ویستییه‌كی پاك و بێگه‌رد به‌ره‌و (جه‌یمی) ڕایده‌كێشێ.\nله ئه‌نجامدا ڕۆژ به‌ڕۆژ (لاندن) ده‌كه‌وێته به‌ر دڵی (هێگبێرت)ی قه‌شه‌ی باوكی (جه‌یمی)، له‌ولاشه‌وه (لاندن) په‌شیمانی و شه‌رمه‌زاری خۆی ده‌رده‌بڕێ له‌وه‌ی كه جاران هه‌ڵسوكه‌وتی ناشرینی به‌رانبه‌ر قه‌شه (هێگبێرت) و (جه‌یمی) هه‌بوو. عیشقه‌كه‌شیان ڕۆژ بەڕۆژ گه‌وره‌تر و جوانتر ده‌بێت.\nتا له‌پڕ (لاندن) بۆی ده‌رده‌كه‌وێ كه خۆشه‌ویسته‌كه‌ی (جه‌یمی) گرفتاره به‌ده‌ست نه‌خۆشی شێرپه‌نجه‌ی خوێن و چه‌ند مانگێكی كه‌می ماوه له‌ژیان.. لێره‌وه قۆناغێكی تر له ژیانی (لاندن) به‌تایبه‌تی و (جه‌یمی) به‌گشتی ده‌ست پێده‌كات. (لاندن) زۆر به په‌رۆش و به عیشقه‌وه بڕیار ده‌دات كه هه‌رده‌م پاڵپشت و په‌نای (جه‌یمی) بێت و له‌و كاته ناخۆشه به‌جێی نه‌هێڵێ.. ئاخر ئه‌وه‌تا ده‌ڵێ: (جه‌یمی ته‌نیا كچێك نه‌بوو خۆشم بوێت و به‌س، زۆر زیاتر بوو له‌وه. له‌ماوه‌ی ئه‌و ساڵه‌دا، گه‌لێك شتی لێوه فێر بووم و كردمی به‌م كه‌سه‌ی ئێستا هه‌م.).\n(لاندن) له‌كۆتاییه‌كانی ڕۆژانی ژیانی (جه‌یمی) بڕیار ده‌دات ژیانی هاوسه‌ری له‌گه‌ڵ (جه‌یمی) پێك بێنێت، تا ئه‌و تاكه ئاواته‌ی بهێنێته دی كه له‌شه‌وی كریسمس لێی پرسیبوو ئاواتت چییه له ژیان؟! ئه‌ویش گوتبووی: (تاكه ئاواتم ئه‌وه‌یه كاتێك شوو ده‌كه‌م، باوكم ده‌ستم بگرێت و به‌ناو ڕیزه كورسییه‌كانی ئه‌مبه‌ر و ئه‌وبه‌ری كڵێساكه‌دا كه "پڕبێت له خه‌ڵكی شارۆچكه‌كه‌مان" باوكم ده‌ستم بگرێت و پیشكه‌شی زاوام بكات).\nئاخر جه‌یمی هۆكاری ئه‌وه‌بوو باوكی (لاندن) "كه چه‌ندین ساڵ دوور له‌وان ده‌ژیا" بێته‌وه لایان و هه‌ر ئه‌ویش بووه هۆی ئه‌وه‌ی كه ئه‌و حاجزیه‌ی ساڵانی ڕابردوو له‌نێوان هه‌ردوو بنه‌ماڵه هه‌بوو بسڕێته‌وه. هه‌ر (جه‌یمی)یش بوو (لاندن) و هاوڕێكانیشی فێری به‌های لێبورده‌یی و ئه‌نجامه‌كانی كرد و فریشته‌یه‌ك بوو به‌فریای هه‌مووان كه‌وت. بۆیه هه‌مووانیش به چاوی پڕ له فرمێسك ئاماده‌ی مه‌راسیمی هاوسه‌رگیرییه‌كه‌یان بوون. هۆڵی كڵێسا ده‌ره‌وه‌شی پڕ بوو له‌و كه‌سانه‌ش كه خۆشیان نه‌ده‌هات له جه‌یمی كچه هه‌ژاره‌كە.\nله كۆتایی ڕۆمانه‌كه دوای چل ساڵ دووركه‌وتنه‌وه‌ی (لاندن) له‌شارۆچكه‌كه و گه‌ڕانه‌وه‌ی، كه‌چی هیچ كات یادەوه‌رییه‌كانی ڕۆژانی كڵێسای له یادنه‌چووه، به‌رده‌وام له زه‌ین و خه‌یاڵیدا ماوه. تا ئه‌وكاتیش هیچ كاتێك خۆشه‌ویستی (جه‌یمی) له‌دڵ ده‌رنه‌چوو، ته‌نیا بیری له‌وه‌ش نه‌كرده‌وه ئه‌ڵقه‌ی په‌نجه‌ی لاببات.\n(گوزه‌رێك بۆ یادكردنه‌وه‌ی ڕابردوو) ڕۆمانێك ته‌ژی له عیشق و سۆز و وه‌فا و ئه‌مه‌كداری، به زمانێكی شیرین كراوه‌ته كوردی. هه‌رچه‌نده وه‌ك هه‌ر به‌رهه‌مێكی تر خاڵی نییه له وشه‌ی عه‌ره‌بی و بێگانه. بۆ نموونه : به ئه‌ده‌ب و ئوسوله‌وه، حسابات، -حاجز، مه‌شغول، فه‌رق و چه‌ندین وشه‌ی تر.\nسه‌ره‌ڕای ئه‌وه‌ی كه چاپی دووه‌مه، به‌ڵام چه‌ندین هه‌ڵه‌ی ڕێنووسی تێكه‌وتووه: بۆ نموونه له لاپه‌ڕه دا13 له دێڕی چواره‌م (به‌دزیه‌وه) دووجار نووسراوه. له لاپه‌ڕه 15دا (وه‌ڵایی) هه‌ڵه‌یه. له لاپه‌ڕه 26دا دێڕی یه‌كه‌م (ئینجله‌كه) هه‌ڵه‌یه. له لاپه‌ڕه 73دا له دێڕی 22 (گاربه‌ر خۆشی دیار، بوو) ئه‌و وێرگوڵه زیاده‌یه و چه‌ندانی تر، به‌ڵام هه‌موو ئه‌وانه‌ش له بایه‌خی جوانی وه‌رگێڕانه‌كه كه‌م ناكه‌ن.\n* ڕۆمانووس (نیكۆلاس سپاركۆس) له ساڵی 1965 له ئۆهامای ئه‌مریكا له‌دایك بوو. له‌ساڵی 1990 یه‌كه‌م ڕۆمانی "كه به‌هاوبه‌شی له‌گه‌ڵ (بیللی میللز) نووسی و بڵاویانكرده‌وه، له ساڵی یه‌كه‌م 50 هه‌زار دانه‌ی لێ فرۆشرا.\nدوای ئه‌وه له 2002 به‌ته‌نیا ده‌ستی به‌نووسین و بڵاوكردنه‌وه‌ی ڕۆمانه‌كانی كرد . تا ئێستا 16 ڕۆمانی چاپكراوی هه‌یه و حه‌وتیان كراون به فیلمی سینه‌مایی. ڕۆمانه‌كانی پڕفرۆشترینن له ئه‌مریكا و بۆ 35 زمان وه‌رگێردراون. (نیكۆلاس سپاركۆس) سه‌ره‌ڕای ڕۆماننووسین، نووسه‌ر و وه‌رزشكاری تایكواندۆ و وه‌رزشوانی گۆڕه‌پان و مه‌یدان و سیناریۆنووسه.\nئه‌م ڕۆمانه‌ی (نیكۆلاس) كه له‌لایه‌ن (به‌رزان عوسمان) كراوه به‌كوردی، چاپی دووه‌می به تیراژی 2000 دانه له ساڵی 2017 بڵاوكراوه‌ته‌وه ..


یەپەسە داوای بەرخودان و خاوەنداریکردن لە عەفرین بکەن – هەواڵی سۆرانی\nیەپەسە داوای بەرخودان و خاوەنداریکردن لە عەفرین بکەن\nکۆردیناسیۆنی گشتی یەکینەکانی پاراستنی سیڤیل-یەپەسە، لە ۳ مین ساڵیادی بەرخۆدانی خۆسەریە دیموکراتییەکانی، گەڤەر، شرنەخ، نسێبینی باکوری کوردستاندا، لێدوانێکی نوسراوی داوە و تیدا وێڕای ستاییشی بەرخودانەکە هاتووە: ” لە کەسایەتی شەهیدانی بەرخۆدانی خۆبەڕێوەبەریەکاندا، تەواوی شەهیدانی ئازادی بەبیر دەهێنینەوە، پەیمانییان بۆ تازە دەکەینەوە درێژە پێدەری ڕێبازەکەیان بین و ئامانجەکەیان بهێنینە دی”.\nیەپەسە، ڕایگەیاندوە: ” کاتێک لە شارەکانی باکوری کوردستان خۆبەڕێوەبەری دیموکراتی ڕاگەیەندران، ئیدی دەوڵەتی تورکیای داگیرکەر بە شێوەیەکی زۆر دڕندانە کەوتە هێرشکردن و سیاسەتی پاکتاوکردن و لەناوبردنی دژی کوردان وەگەڕ خستەوە”.\nکۆردیناسیۆنی گشتی یەکینەکانی پاراستنی سیڤیل-یەپەسە، سەبارەت بە هێرشەکانی تورکیا بۆ عەفرینیش ڕایگەیاندوە: ”\nدۆخی عەفرین ئەو ڕاستییەی نیشان دایەوە کە ڕاگەیاندنی خۆبەڕێوەبەریەکان و بەرخودانەکەیان چەند لە کات وساتێکی گونجاو و مێژووییدا بووە و بڕیار و کردەیەکی ڕاست و دروستیش بووە. هاوکات سەلماندیشی ئەوەی کە لە گەڤەر، نسێبین و شرنەخ بەرخودانی بۆکرا و پارێزرا، هەمان شت بوو کە دوێنێ لە کۆبانی و گرێسپی و ئەمڕۆ لە عەفرین دەکرێت. ئەمڕۆکەش ئەو بەرخودان و بەرگریەی کە لە عەفرین دەکرێت، بە واتای بەرگریکردن لە باکوری کوردستانیش دێت. دەبێت بشزانرێت، ئەو بۆمبانەی بەسەر عەفریندا دەبارێندرێن، لە هەمان کاتدا بەسەر باکوریشدا دەبارێندرێن. بۆیە لەسەر ئەو بنەمایە بانگەوازی لە هەموو جەوانان، ژنان و سەرجەم گەلی کورد و دۆستانی دەکەین، با خاوەنداری لە عەفرین بکەن و لە بەرخۆدانەکەیدا جێبگرن”.\nکوردێکی دیکە لەژێر ئەشکەنجەدا لە زیندانیەکانی ئێران گیانی لەدەستدا\nقه‌سه‌ده: ١٢٥ سه‌رباز و چه‌ته‌ی توركیا كوژران


2012 أبريل : Hekar.net\nبه هلكه فتنا جوار ساله ل سه ر دامه زراندنا هكار نت\nالكاتب admin on 30 أبريل, 2012 · شاركنا الرأي\nبة هلكةفتنا ضوار سالة ل سةر دامة زراندنا هكار نت خوشك و براصن نظيسكار وخوندة ظان: ثشتي تصثةربونا سالةكص ل سةر كارص بةردةوام ودةربازبونا ضوار سالا ل سةر دامةزراندنا مالثةرا هكارنت رؤذا ئصكي طولانص 2008 بة هة لكةفتنا ضةذنا كاركة رصن جيهانص،وخوندةظاني هكار نت سياسي و رةوشةنبيري ئاهنطا دامةزراندنا خؤ دطصرت سةر تيثةربونا ضوار سالة ل سةر دامةزراندنا ئصكص ،هة ر ب هةردوو هةلكةفتنا طةرمترين ثيرؤزباهيا ئاراستةي نظيسكار وخوندظان وة هاوكارص بؤ ثصشظة ضوونا مالثةرا هكار نت دكةين. هةربظص هةلكةفتنص داوةكاري ل خؤندةظاني خؤ دكةين سرنج وثصشينيارص خؤ بؤ ثيشظةجونا مالثةرص هةر بؤ زانين رةخنة وتصبينص خؤ ئاراستةي مة بكةن بة شصوةكي وبة سنطةكي ظةكري ثصشوازيص دص لص كةين بؤ سةركةفتن وسةرفةرزيا مالثةري وة…\nمامۆستا غاندی ئەرگۆشی هەمیشە لە یادمانی\nمامۆستا غاندی ئەرگۆشی هەمیشە لە یادمانی هاورێت: سەفەر یوسف میرخان ژاژوكی ئەمڕۆ دوای نێوەرانە كاروانی ئامۆزام پێ راگەیاندم كە مامۆستای غاندی ئەرگۆشی دوای چووني بۆ نەمسا بۆ چارەسەركردنی تەندروستی كۆچی دوایی كرد، كە من بە ئەو هەواڵە دڵگەران بووم، نەك من بەڵكو هەموو خانەوادەی مامۆستا غاندی و هەموو قوتابیەك لە شارۆچكەی پیرمام ، هەموو مامۆستایەكی نزیكی، هەموو فەرمانبەیكی ئەم شارە و شارەكانی تر، هەموو هاورێیانت لە زانكۆ و پەیمانكایەكان كە پێكهەوە بووین، هەموو رۆشنبیرەكی ئەم شارە و دەرەوەی شار، هەموو شەقامەكان و گوڵانەكانی پیرمام و هەموو ئەو قوتابخانەیكە توو لەوی مامۆستا بووی خزمەت دەكرد، هەموو بازاریەك و دووكانێك ، هەموو لاویك وقوتابیەك و هەموو باب و دایكەی قوتابیەك كە تۆ مامۆستای ئەوان بووی، هەموو ئەو…\nبه‌ڕێز مسعود بارزانی سه‌رۆكی هه‌رێمی كوردستان ئه‌مڕۆ دوو شه‌ممه 30/4/2012 به یاروه‌ریی شاندێك به سه‌ردانیك گه‌یشته وڵاتی ئیمارات و بڕیاره دوای ئیمارات، به‌ڕێزیان سه‌ردانی وڵاتی قه‌ته‌ریش بكه‌ن.\nبه‌ڕێز مسعود بارزانی سه‌رۆكی هه‌رێمی كوردستان ئه‌مڕۆ دوو شه‌ممه 30/4/2012 به یاروه‌ریی شاندێك به سه‌ردانیك گه‌یشته وڵاتی ئیمارات و بڕیاره دوای ئیمارات، به‌ڕێزیان سه‌ردانی وڵاتی قه‌ته‌ریش بكه‌ن. سه‌رۆك بارزانی له‌م سه‌ردانه‌یدا، چه‌ندین پرس و ته‌وه‌ری په‌یوه‌ست به په‌یوه‌ندییه‌كانی نێوان هه‌ردوولا له‌سه‌ر ئاستی ئابووری و وه‌به‌رهێنان له‌گه‌ڵ گه‌وره به‌رپرسانی وڵاتی ئیمارات تاوتوێ ده‌كات، له دوای كۆتایی هاتنی سه‌ردانی سه‌رۆكی هه‌رێم بۆ ئیمارات، به‌ڕێزیان سه‌ردانی وڵاتی قه‌ته‌ریش ده‌كه‌ن. شایانی باسه، ئه‌و شانده‌ی یاوه‌ریی سه‌رۆك بارزانی ده‌كه‌ن له‌م سه‌ردانه‌دا، پێكهاتووه له به‌ڕێزان عیماد ئه‌حمه‌د جێگری سه‌رۆكی حكوومه‌تی هه‌رێم و د.عه‌لی سندی وه‌زیری پلاندانان و فه‌لاح مسته‌فا به‌رپرسی فه‌رمانگه‌ی په‌یوه‌ندییه‌كانی ده‌ره‌وه‌ی حكوومه‌تی هه‌رێم و هێرش موحه‌ڕه‌م سه‌رۆكی ده‌سته‌ی وه‌به‌رهێنان و ژماره‌یه‌ك له راوێژكاران.\nسه‌رۆك مسعود بارزانی و موقته‌دا سه‌در جارێكی دیكە له نه‌جه‌ف كۆدەبنەوە\nوه ركيرا وه له مال بريس سه‌رۆك مسعود بارزانی و موقته‌دا سه‌در جارێكی دیكە له نه‌جه‌ف كۆدەبنەوە پاش دیدارو كۆبوونه‌وه‌كانی له‌گه‌ڵ سه‌رۆكی هه‌رێم و لایه‌نه عێراقییه‌كان و ئه‌نجامدانی چه‌ندین كۆبوونه‌وه‌ی دوو قۆڵی و چه‌ند قۆڵی، موقته‌دا سه‌در گه‌ڕایه‌وه تارانی پایته‌ختی ئێران، به‌گوێره‌ی سه‌رچاوه میدیاییه‌كان، پێده‌چێت له‌ئاینده‌یه‌كی نزیكدا جارێكی دیكە سه‌رۆكی هه‌رێمی كوردستان و سه‌رۆكی ڕه‌وتی سه‌در له‌شاری نه‌جه‌ف چاویان به‌یه‌كتر بكه‌وێته‌وه. لەو بارەیەوە د. ئومێد سه‌باح گوته‌بێژی سه‌رۆكایه‌تی هه‌رێمی كوردستان، كاتی سه‌ردانی بارزانی بۆ پارێزگای نه‌جه‌ف ئاشكرا نه‌كرد، ئه‌وه‌نده نه‌بێت، له‌لێدوانێكیدا گوتی: كاتی خۆی ئه‌جێندای ئه‌و سه‌ردانه ئاشكرا ده‌كه‌ن. هەروەها كه‌ناڵی شه‌رقییه‌ی ئاسمانی ئه‌مڕۆ بڵاویكرده‌وه، سه‌در له‌شاری هه‌ولێره‌وه گه‌ڕاوه‌ته‌وه تاران و له‌ئاینده‌یه‌كی نزیكیشدا ده‌گاته‌وه شاری نه‌جه‌ف، به‌گوێره‌ی سه‌رچاوه میدیاییه‌كانیش، پێده‌چێت جارێكی دیكە سه‌رۆكی هه‌رێم و…


ئه‌نجام و ڕیزبه‌ندی یانه‌كانی خولی پله یه‌كی كوردستان\nتیپه‌كانی به‌شدار گه‌یشتنه شاری سلێمانی - یارییه‌كان ده‌ست پێده‌كات یانه‌ی به‌رشه‌لۆنه هاریكینی لا مه‌به‌سته خشته‌ی یاریه‌كانی كۆمه‌ڵه‌ی دووه‌می خولی نایابی باله‌ی یانه‌كانی عێراق بزانه سیانزه یانه له خولی فوتساڵی كچانی یانه‌كانی كوردستان به‌شداره - واده‌كه‌ی دیاری كرا ڕاهێنه‌ره پێشمه‌رگه‌كه‌ی پێشمه‌رگه باشترینی مانگ بوو پێشمه‌رگه له پله‌ی یه‌كه‌می ڕیزبه‌ندی دێت پێشمه‌رگه به‌ربه‌ستی نه‌ورۆزی نه‌بڕی هه‌ولێر به‌ربه‌ستی زێره‌ڤانی نه‌بڕی و هه‌ندرێن و پێشمه‌رگه‌ی هه‌ولێر بردیانه‌وه سه‌ید سادق بردنه‌وه‌ی به‌ده‌ست هێنا و كفری و ئاسۆ یه‌كسان بوون فیدراسيۆنی تۆپی باله‌ی عێراق خولێك ئه‌نجام نادات\nبه ئه‌نجام دانی شه‌ش یاری له هه‌ردوو كۆمه‌ڵه‌كه‌ی به‌شداری خولی پله یه‌كی كوردستان ، یاریه‌كانی هه‌فته‌ی پێنجه‌می قۆناغی دووه‌می خوله‌كه به‌ڕێوه چوو ، تێیداو له كۆمه‌ڵه‌ی یه‌كه‌م یانه‌ی سۆران له نێو هانده‌رانی دا توشی شكست هات و به ئه‌نجامی 1-2 گۆڵ سێ خاڵی له‌ده‌ست دا ، هه‌روه‌ك ئاكرێ له یاریگه‌ی خۆیدا به سێ خاڵ شاد بوو دوایی بردنه‌وه‌ی به ئه‌نجامی گۆڵێكی بێ وه‌لاَم له‌به‌رامبه‌ر یانه‌ی دهۆك.\nگاره‌ش توانی به دوو گۆڵی بێ وه‌لاَم له یانه‌ی هه‌ڵۆ بباته‌وه .\nله كۆمه‌ڵه‌ی دووه‌میش یانه‌ی هه‌ڵه‌بجه‌ی شه‌هید نه‌یتوانی له نێو یاریگه‌ی خۆیدا به‌ربه‌ستی یانه‌ی پێشمه‌رگه‌ی سلێمانی ببڕێت و سێ خاڵی له ده‌ست دا دوایی كۆتاهاتنی یاریه‌كه به گۆڵێك له به‌رژه‌وه‌ندی پێشمه‌رگه‌ی سلێمانی و یاری نێوان یانه‌كانی شه‌هیدان و سه‌ید سادق-یش دوایی ئه‌وه‌ی یانه‌ی شه‌هیدان به گۆڵێك له پێش بوو یاری ته‌واو نه‌كرا و ئاشتی شاری سلێمانی -یش له یاریگه‌ی خۆیداو له‌به‌رامبه‌ر یانه‌ی ده‌ربه‌ندیخان به دوو گۆڵ به‌رامبه‌ر به گۆڵێك توشی شكست هات .\nبه‌و ئه‌نجامانه‌ش ڕیزبه‌ندی یانه‌كان به‌م شێوه‌یه‌یه :\nتیپه‌كانی به‌شدار گه‌یشتنه شاری سلێمانی - یارییه‌كان ده‌ست پێده‌كات\nسیانزه یانه له خولی فوتساڵی كچانی یانه‌كانی كوردستان به‌شداره - واده‌كه‌ی دیاری كرا\nخولی پله یه‌كی كوردستان : سیروانی نوێ و ئاشتی و كۆیه براوه بوون\nخشته‌ی یاريیه‌كانی هه‌فته‌ی سێهه‌می خولی پله یه‌كی كوردستان\nهه‌ولێر به‌ربه‌ستی زێره‌ڤانی نه‌بڕی و هه‌ندرێن و پێشمه‌رگه‌ی هه‌ولێر بردیانه‌وه\nئه‌نجامی یاریه‌كانی ده‌ست پێكی هه‌فته‌ی حه‌وتی خولی نایابی كوردستان\nئه‌نجامی پێنج یاری خولی نایابی كوردستان بزانه


دەوڵەتی كوردستان دەبێتە لانەی لێبوردەیی و پێكەوەژیان 2017-08-12\nكاتیك باس لە دەولەت بوون و سەربەخۆیی دەكەین، ئامانجێكی لە مێژینەییە كە هەموو تاكێكی كورد و خەڵكی كوردستان بە هەموو ئاین و پیكهاتە جیاوازەكان بە دریژایی100  ساڵی رابردوو هەوڵیان بۆداوە، دەولەت بوون لە دیدی هەر تاكێكی كوردستان دروستكردنی قەوارەیەكی سەربەخۆیە لە كوردستانێكی فرە نەتەوە و فرە ئاین و مەزهەب، هەر بۆیە شان بەشانی كورد تێكرای پێكهاتەكانی خەڵكی كوردستان، كۆڵیان نەداوە لە خەبات بۆ رزگار بوون لە ژێردەست و كۆیلایەتی، هەڵبەت شۆڕشی مەزنی ئەیلوو چاكترین نموونەیە كە تێكرای نەتەوە و ئاین و مەزهەبەكانی خەڵكی كوردستان بەشداری بەرچاویان هەبوو لە شۆرشی ئەیلوودا و چەندین شەهیدیان بەم شۆڕشە بەخشیوە.\nبۆیە ئەمڕوش تەواوی لایەنی سیاسی و ئاینی و مەزهەبییەكانی كوردستان بە توركومان و كلدوئاشور و ئێزدی و یارسان و زەردەشتی و موسڵمانانی شیعە و سونەی كوردستان تەنانەت عەربیش لە دەشتی نەینەوا رۆژانە پشتگیری خۆیان بۆ سەرخۆیی كوردستان رادەگەیێنن، هەڵبەت تەواوی پێكهاتەی خەڵكی كوردستان دڵنیان لەوەی كە لەمەو پاش دەوڵەتی كوردستان دەبێتە لانەی لێبوردەیی و پێكەوەژیان.\nبۆ بونیاد نانی دەوڵەتی كودستان پێویستە هەموومان واتا تێكرای پێكهاتەكانی خەڵكی كوردستان شەرەفی بەرشداریكردنمان هەبێ لە بونیاد نانی وڵاتێكی دیموكرات و دادپەروەر كە هەموولایەك مافی سیاسی و رۆشنبیر و كەلتوری خۆی تێیدا دەستەبەر بكات، بۆیە دەبێ لە 25ی ئەیلوول هەموو خەڵكی كوردستان رووبكەنە سندوقەكانی دەنگدان و بە دەنگی (بەڵێ) بۆ سەربەخۆیی ئیرادەی میللەتی خۆمان بۆسەربەخۆیی بە جیهان رابگەیێنین.\nئێمەش وەكو چالاكوانانی مەدەنی و رێكخراوەكانی كۆمەڵگای مەدەنی، پەیمان بە خەڵكی كوردستان دەدەین بە هەموو توانایێك كۆمەڵگایەكی مەدەنی و لێبوردە و دادپەروەر لە كوردستاندا بونیاد بنێین كە تێیدا هەموو تاكێكی كوردستان لە هەر نەتەوە و ئاین و مەزهەبێك بێ ئازادی خۆی تێدا بەدی بهێنێ.\nبێگومان بەدەوڵەت بوونی كوردستان كۆتا هێنانە بە هەموو ئەو كارەسات و قوربانی و نەهامەتیانەی كە پێشتر دووچاری خەڵكی كوردستان بووە لە ئەنفال و كیمیاباران و پاكتاوی رەگەزی و جینۆساید و زیندەبەچاڵ كردن كە رژێمە یەك لە دوایەكەكانی عێراق بەرامبەر خەڵكی كوردستان ئەنجام داوە، هەڵبەت دەنگدانی بەڵێ بۆسەربەخۆی كوردستان، رێزگرتنە لە قوربانی و خوێنی شەهیدان، رێزگرتنە لە گیانی ئەنفال كراوان و كوژاوانی چەكی كیمیای. دڵنیاین لەوەی كە لە رۆژی 25ی ئەیلوول خەڵكی كوردستان بڕیاری خۆی دەدات و دەڵێ (بەڵێ) بۆ سەربەخۆی كوردستان.


مینحەی ژمارەیەکی تر لە زیندانیان و راگیراوانی سیاسی دابەشدەکرێت\nHome›هەواڵ›کوردستان›مینحەی ژمارەیەکی تر لە زیندانیان و راگیراوانی سیاسی دابەشدەکرێت\nوەزیری کاروباری شەهیدان و ئەنفالکراوان لیستی ناوی قۆناغی دووەمی ئەو زیندانییە سیاسیانەی راگه‌یاند، کە مینحەی مانگانەیان بۆ خەرج دەکرێت.\nعەبدوڵڵا حاجی مەحمود، وەزیری کاروباری شەهیدان و ئەنفالکراوان رایگەیاند:”دوا بەدوای فەرمانمان ژمارە (474) لە رێکەوتی 24ى حوزه‌یرانى 2021 تایبەت بە خەرجکردنی منحەی 197 زیندانیکراو و گیراوی سیاسی وەک قۆناغی دووەم ئەو کەسانەی رێکارەکانی بایۆمەترى و بەڵێنامەی دادنوسیان کردووە لە کاتی ڕاگەیاندنی خشتەی موچەی وەزارەتی شەهیدان و ئەنفالکراوان سەردانی بانکی بێخاڵ بکەن لە هەولێر بە مەبەستی وەرگرتنی منحەی مانگی ئایاری و حوزەیرانی 2021″.\nئاماژه‌ى به‌وه‌شكرد:”ئەو کەسانەی کە ڕێکارەکانی بایۆمەتری و بەڵێننامەیان تەواو نەکردووە، دوای تەواو کردنی سەردانی بانکی ناوبراو بکەن”.\nباسی لەوەشکردووە: “ئەو زیندانیانەی کۆچی دواییانکردوە وارسەکانیان ڕێکارەکانی بەرێوەبەرایەتی کاروباری زیندانییەسیاسیەکان تایبەت بە یاسای خانەنشینی بەرکار تەواو بکەن دواتر سەردانی بانکی ناوبراو بکەن بۆ وەرگرتنی منحەکەیان”.\nبازرگانی نێوان ئێران و تورکیا تەواو کەمبووەتەوە\nکۆمسيۆن: کاتی هەڵبژاردنەکانی عێراق دواناخرێت\nبافڵ تاڵەبانی: یەکێتی لەگەڵ لێکتێگەیشتن و زمانی گفتوگۆدایە بۆ چارەسەرلردنی کێشەکان\n“ئه‌گه‌ر وه‌ڵامه‌كانى حكومه‌ت زۆرینه‌ى به‌ده‌ستهێنا پرساندن به‌ڕێوه‌ناچێت”\nکەمال ئەتروشی: مانگی 10 دابەشکردنی نەوت دەستپێدەکات\nهێزێکی عێراقی سەرکردەیەکی دیاری داعش دەستگیر دەکات


هێشتا زه‌مه‌نی ئێمه له‌وێ به‌جێماوه .. له بیابان …. شكۆ عومه‌ر كاكه‌ڕه‌ش – Dengekan\nbyadmin_denegkan\tAugust 3, 2017\tCinema, Literature, Slider\nخوێندنه‌وه‌یه‌ك بۆ كورته‌فیلمی كۆشكی میرووله* …..\nله كۆشكی مێرووله‌دا زه‌مه‌ن و خۆشه‌ویستیمان لێده‌دزرێت به‌بێ ئه‌وه‌ی هه‌ستی پێبكه‌ین!\nبه‌داخه‌وه من زۆرجار ره‌شبینم به‌رامبه‌ر ئه‌و شته‌ی كه پێی ده‌ڵێین فیلم و پیشه‌سازی سینه‌مای كوردی، ئه‌مه‌ش ره‌نگه په‌یوه‌ندی به‌و بینینه مته‌وازوعانه‌یه‌ی خۆمه‌وه هه‌بێ بۆ فیلمی غه‌یره كوردی و جگه له‌وه‌ش لێشاوی ئه‌و فیلمه بێناوه‌ڕۆك و سادانه‌ی رۆژانه ده‌خرێنه به‌رده‌ممان كاریگه‌ری خۆی هه‌یه. به‌ڵام كورته فیلمی (كۆشكی مێرووله) ئه‌و ره‌شبینییه‌م به‌ته‌واوی ئاوه‌ژوو ده‌كاته‌وه و ده‌یهێنێ كه پڕ به گه‌رووی خۆت و به‌وپه‌ڕی شانازییه‌وه هاوار بكه‌یت و بڵێت ئیمه‌ش خاوه‌نی سینه‌مای خۆمانین.\nله ده‌سپێكی كۆشكی مێرووله‌دا زه‌مه‌نی بینین 2014یه به‌ڵام زه‌مه‌نی ئاكت نادیاره. شوێنی بینین بیابانێكی خوارووه، به‌ڵام شوێنی ئاكت ماڵی خێزانێكی (سێ كه‌سی)ی به‌خته‌وه‌ره،(ئیدی ئه‌و ماڵه بیابانه، كۆشكه، خه‌یاڵه….) روون نیه.\nجه‌سته‌ی ئه‌كته‌ر له‌م فیلمه‌دا وجوودی نیه به‌ڵكو ئه‌وه‌ی كه ته‌واوی بیر و هۆشی ئێمه بۆ خۆی جڵه‌و ده‌كات ته‌نها بریتییه له ده‌نگ، واته له‌گه‌ڵ كه‌می وێنه‌ی سینه‌مایی بینراو له فیلمه‌كه‌دا، زۆرترین پانتایی به زمان و گێڕانه‌وه به‌خشراوه و ئه‌وه‌ی كه ده‌بنیرێت ته‌نها بریتین له بیابانێك، شوانێك و رانه‌مه‌ڕه‌كه‌ی، تراكتۆرێك، كه‌ژاوه‌یه‌كی بووك گواستنه‌وه، دواجاریش پرۆسه‌یه‌كی هه‌ڵدانه‌وه‌ی گۆڕێكی به‌كۆمه‌ڵ. به‌ڵكو ئه‌وه‌ی كه هه‌یه و ده‌بینرێت له رێگه‌ی بیر و هۆشه‌وه‌یه، بریتییه له ووتووێژی ژن و پیاوێك كه سه‌ره‌تا دوو ئۆتۆمبێل له دووره‌وه ده‌رده‌كه‌ون به هۆڕنلێدان و گۆرانی ووتنه‌وه به دوای یه‌كدا ده‌ڕۆن و ژن و پیاوه‌كه پێیانووایه كه ئه‌وه كه‌ژاوه‌ی بووك و زاوایه‌كه به‌لایاندا گوزه‌ر ده‌كات، دواتر مناڵه‌كه‌یان ده‌گری و پیاوه‌كه داوای ژیركردنه‌وه‌ی له ژنه‌كه ده‌كات و پاشان ژنه‌كه پرسیاری (كات) ده‌كات و ده‌یه‌وێت بزانێ كه سه‌عات چه‌نده، كه‌چی پیاوه‌كه سه‌عاته‌كه‌ی له ده‌ستدا نه‌ماوه، بیریشی نیه كه چی لێكردووه و بۆ سه‌عاته‌كه‌ی له ده‌ستیدا نیه! دواتر به رێكه‌ووت پرسیاری ئه‌ڵقه‌كه‌ی ده‌ستی ژنه‌كه‌ی ده‌كات و ده‌ڵێت كوا ئه‌ڵقه‌كه‌ت ئه‌ویش به هه‌مانشێوه ئه‌ڵقه‌كه‌ی نه‌ماوه، به‌بیری خۆی هه‌ر له ده‌ستیدایه به‌ڵام كاتێ سه‌یر ده‌كات ئه‌ڵقه‌كه‌ی نه‌ماوه و ئه‌م وونبوونه‌ش ده‌بێته خاڵی وه‌رچه‌رخانی رووداوه‌كان و به‌رزبوونه‌وه‌ی دراماتیكی رووداوی فیلمه‌كه تا ده‌گات به تروپك، به‌وه‌ی كه پیاوه‌كه ته‌ئكید ده‌كاته‌وه چۆن ده‌بێت ئه‌ڵقه‌ی هاوسه‌رگیرییه‌كه‌ی له ده‌ست نه‌مابێت و نه‌شزانێ له كوێیه! له‌م نێوه‌نده‌شدا منداڵه‌كه ده‌ست به گریان ده‌كاته‌وه و ژن و پیاوه‌كه‌ش ده‌بێت به ده‌مه‌قاڵێیان، له‌م كاته‌دا شوانه عه‌ره‌به‌كه و رانه مه‌ڕه‌كه‌ی به نزیكیاندا تێپه‌ڕده‌بن، پیاوه‌كه به ژنه‌كه ده‌ڵی شیر بده به منداڵه‌كه باژیر بێته‌وه، ئه‌ویش پێی ده‌ڵی: (شیری چیی مه‌گه‌ر نازانی…) ناچار ژنه‌كه ده‌یه‌وێت بانگی شوانه‌كه بكات تا كه‌مێك له شیری مه‌ڕه‌كانی بۆ بێنێنی و بیداته مناڵه‌كه و پیاوه‌كه‌ش به‌م هه‌ڵسوكه‌وته وه‌رس ده‌بێت و ژنه‌كه بێده‌نگ ده‌كات ئه‌وه‌ش له ترسی ئاشكرابوونی شوێنه‌كه‌یان له‌لایه‌ن شوانه‌كه‌وه. دواتر به ژنه‌كه ده‌ڵێ: ( بانگی چی ده‌كه‌ی خۆ ئه‌و له زمانی ئێمه تێناگات…) شه‌و دادێت و ژنه‌كه به دڵشكاوییه‌وه لای لایه بۆ مناڵه‌كه‌ی ده‌كات پیاوه‌كه‌ش له هه‌ڵسوكه‌وت و ده‌مه‌قاڵیی ئه‌مڕۆی په‌شیمانه و داوای لێبوردن له ژنه‌كه ده‌كات و خۆی ده‌خرێنێته باوه‌شییه‌وه و ئاشتی ده‌كاته‌وه و دیمه‌نێكی رۆمانسی له زهنی بینه‌ردا دروست ده‌كه‌ن و به‌ڵێنی ئه‌وه‌ش به ژنه‌كه‌ی ده‌دات كه به‌یانی به‌یه‌كه‌وه ده‌گه‌ڕێن تا هه‌م سه‌عاته‌كه‌ی خۆی و هه‌میش ئه‌ڵقه‌كه‌ی په‌نجه‌ی ژنه‌كه بدۆزنه‌وه، به‌ڵام به‌یانی كه چاو ده‌كه‌نه‌وه له ده‌نگی له‌رینه‌وه‌ی زه‌وییه‌كه و هاڕه‌هاڕی شۆفڵ و حه‌فاره به‌خه‌به‌ر دێن كه خۆشیان نازانن چیه و كێیه هاتوه‌ته سه‌ریان.\nدواجار كه‌سێك هێمایه‌كی ئاگاداركردنه‌وه‌ی قه‌ده‌غه‌كراو له‌به‌رده‌میاندا ده‌چه‌قێنێت و ئه‌مانیش واقوڕماو و بێده‌نگ سه‌یر ده‌كه‌ن. له م نێوه‌نده‌یا ده‌نگی چه‌ند كه‌سێك ده‌بیسترێت كه به كوردی قسه ده‌كه‌ن قسه‌كان و فۆنه‌تیكی ده‌نگه‌كان بۆ ژن و پیاوه‌كه ئاشنا ده‌بێت كه ئه‌مه زمانی خۆیانه و بۆیه هه‌ست به دڵنیاییه‌ك ده‌كه‌ن. دواتریان بۆ ده‌رده‌كه‌وێت كه ئه‌مان ئه‌نفالكراون و ماوه‌ی بیست و حه‌وت ساڵه وا له ژێر لمی بیابانه‌كانه‌وه چاوه‌ڕوانی ئێمه‌ن بۆ ئه‌وه‌ی بچین و به ئارامی له خه‌و هه‌ڵیانبسێنین و بیانهێنینه‌وه، ژنه‌كه ئێستا ئیتر بیری ده‌كه‌وێته‌وه كه بۆچی ئه‌ڵقه‌كه‌ی له په‌نجه‌دا نه‌ماوه، كه 27 له‌مه‌وبه‌ر كاتێ ره‌می كران سه‌ربازێكی عیراقی ئه‌ڵقه‌كه‌ی له په‌نجه‌ی ده‌رهێنا و دزی! به‌ڵام ئێستا ئیتر گرنگی به ئه‌ڵقه‌كه‌ی نادات و به‌وپه‌ڕی تامه‌زرۆیی و بڕوانه‌كردن و شۆكبوونه‌وه ده‌ڵێت: (یانی ئه‌گه‌ڕێینه‌وه؟) ئه‌وان له ئێمه چاوه‌ڕوانترن بۆ گه‌ڕانه‌وه بۆ ئامێزی نیشتیمان، ئه‌مه‌ش به دیاریكراوی له‌و دیالۆگه‌دا ده‌رده‌كه‌وێت كه پیاوه‌كه ده‌ڵێت: (باشه بۆ وا دره‌نگ؟ 27 ساڵ چاوه‌ڕوانی….) له‌و دیالۆگه‌وه بینه‌ر هه‌ست به‌و هه‌موو تامه‌زرۆییه ده‌كات كه له ژێیه‌كانی قۆڕكی ئه‌و ئه‌نفالكراوه‌وه ده‌رده‌چێت، تامه‌زرۆیی بۆ هاتنه‌وه، بۆ گه‌ڕانه‌وه بۆ باوه‌شی نیشتیمان، بۆ هه‌ڵمژینی هه‌وایه‌كی نیشتیمان و به‌جێهێشتنی ته‌پوتۆزی بیابانی نامۆ به رۆح و جه‌سته‌یان.\nیه‌كێك له جوانترین ته‌كنینكه‌كانی كۆشكی مێرووله بریتییه له هه‌ڵگێڕانه‌وه‌ی ئاست و مه‌ودای بینین كه به‌جدی بینه‌ر له‌سه‌ره‌تاوه ئیستیفزار ده‌بێت تا ئه‌و ساته‌ی ده‌چێته نێو دنیای فیلمه‌كه‌وه، چونكه ته‌واوی گۆشه‌ی كامێرا له‌م فیلمه‌دا تا دیمه‌نی پێش كۆتایی ته‌نها دوو گۆشه‌یه و به‌س، ئه‌وانیش بریتین له گۆشه نیگای هه‌ردوو كاره‌كته‌ری نێو فیلمه‌كه به‌بێ ئه‌وه‌ی ئه‌وانیش ئاڕاسته‌ی بینینیان بگۆڕن. واتا چۆن 27 ساڵ له‌مه‌وبه‌ر ئه‌و ژن و پیاوه ره‌می كراون و به‌شێكی جه‌سته‌یان خراوه‌ته ژێر گڵه‌وه هه‌ر به‌و جۆره ماونه‌ته‌وه، چونكه له‌بنه‌ڕه‌تدا ئه‌مان مردوون و ئه‌سڵه‌ن ته‌نها ئێسكه په‌یكه‌ریان ماوه‌ته‌وه و ئه‌وه‌شی كه ده‌دوێ و ئاكت ده‌كات ته‌نها رۆحه‌كانیانه! كامێراش جگه له‌وه‌ی سه‌رجه‌م رووداوه‌كانمان له چاوی دوو كاره‌كته‌ره‌كه‌وه بۆ ده‌گوازێته‌وه هیچ گۆشه‌نیگایه‌كی ترمان پیشان نادات بۆیه به‌ڕای من ئه‌م ته‌كنیكه‌ی ده‌رهێنه‌ر پشكی شێری سه‌ركه‌وتوویی فیلمه‌كه‌ی به‌رده‌كه‌وێت، چونكه له‌سه‌ره‌تاوه ئاڵۆزییه‌كی وه‌ها ده‌خوڵقێنێت كه بینه‌ر تووشی سه‌رلێشێوانێك ده‌بێت و ئه‌سڵه‌ن ناتوانێ ته‌بریرێكی گونجاو بۆ پابه‌ندبوونی به‌و گۆشه نیگا دیاریكراوانه بدۆزێته‌وه، تا له كۆتایی فیلمه‌كه‌دا بۆی ده‌رده‌كه‌وێ كه ده‌رهێنه‌ر جه‌ند زیره‌كانه كاری له‌سه‌ر چ ته‌كنیكێكی نایاب كردووه!!\nوتوێژ و دیالۆگ به هه‌مانشێوه یه‌كێكی دیكه‌یه له كۆده‌كانی سه‌ركه‌وتنی (كۆشكی مێروله) به‌وه‌ی كه ده‌رهێنه‌ر زۆر وورد و به‌سه‌لیقه‌وه كاری له‌سه‌ر دانان و هه‌ڵبژاردنی دیالۆگه‌كان كردووه و له (كۆشكی مێرووله)دا هه‌ر دیالۆگێك بۆ خۆی هه‌ڵگری چه‌ندین كۆد و مه‌غزایه.\nهه‌ڵبژاردنی بابه‌ت و كاركردن له‌سه‌ری به‌و شێویه له‌لایه‌ن ده‌رهێنه‌ر تۆفیق ئه‌مانییه‌وه، به‌رای من كۆدی سه‌ركه‌وتنی فیلمه‌كه‌یه به‌وه‌ی ئه‌م نه‌هاتووه وه‌كو ئه‌و كارانه‌ی كه له‌سه‌ر ئه‌نفال به‌رهه‌مهێنراون ئیڤایه‌كی عه‌سكه‌ری و ژماره‌یه‌ك پیره‌ژنی داماوی پاشماوه‌ی ئه‌نفال و سه‌گه‌ڕه‌شه‌كه‌ی نوگره‌سه‌لمان و چی و چی بهێنێت و دووباره به سواوی كاریان له‌سه‌ر بكات، نا به‌ڵكو ئه‌مانی هاتووه ته‌نها خانه‌واده‌یه‌كی بچووكی سێ كه‌سی (ژن، پیاو، مناڵ)ی وه‌رگرتووه و له‌سه‌ر رووداوگه‌لی زۆر ساده‌ی رۆژانه‌ی نێوان ئه‌و خانه‌واده‌یه كاری كردووه و له كۆتایشدا پێووتین كه ده‌كرێت له‌سه‌ر شته زۆر بچووك و ساده‌كان به‌رهه‌می شاكار بهێنینه ئاراوه.\nبه‌ڵام ئه‌وه‌ی كه بۆ من مایه‌ی پرسیاری جدی و هه‌ڵوه‌سته‌كردنه، شێوه‌زاری هه‌ردوو كاره‌كته‌ره‌كه‌یه، كه به‌شێوه‌زاری سنه‌یی یان روونتر بڵێین رۆژهه‌ڵاتی ده‌دوێن، كه هه‌رچه‌نده خۆی له خۆیدا به‌هۆی شیرینی شێوه‌زاره‌كه‌وه جوانی و چێژێكی تایبه‌تی به فیلمه‌كه به‌خشییووه، به‌ڵام لێره‌دا تووشی ئیشكالییه‌تی ئه‌وه ده‌بینه‌وه ئایا گه‌رمیانییه‌كی ئه‌نفالكراو بۆ ده‌بێت به شێوه‌زاری سنه‌یی یان رۆژهه‌ڵاتی بدوێت؟! ئایا ئه‌مه ته‌نها ته‌كنیكێكی ده‌رهێنه‌ر خۆیه‌تی بۆ فیلمه‌كه؟ یاخود ده‌یه‌وێت له‌ڕێی ئه‌نفاله‌وه شێوه‌زاره‌كان تێپه‌ڕێنێت و بڵێت ئه‌نفال ئاگرێكه و وا له دڵی هه‌موو كوردێكه به‌جیاوازی شێوه‌زار و ته‌مه‌ن و ره‌گه‌زه‌وه؟ به‌راستی هاودژییه‌ك لای دروست بووه له‌م باره‌یه‌وه.\nخاڵێكی تری جێی پرسیار بۆ من ناونیشانی كورته فیلمه‌كه‌یه (كۆشكی مێروله) بۆ؟ چ په‌یوه‌ندییه‌ك هه‌یه له نێوان (ئه‌نفال) و (كۆشك)، (مێرووله)دا؟ ئایا مێرووله‌ش به‌شداره له ئه‌نفالكردنی كورددا؟ ئایا ئه‌م ناونیشانه په‌یوه‌ندی هه‌یه به بینینی كاره‌كته‌ره‌كانه‌وه كه مێرووله پانیاییه‌كی فراوانی بینینی ئه‌وانی داگیركردووه؟ یاخود مه‌به‌ستی كه‌لله‌سه‌ری ئه‌نفالكراوانه كه بووه به كۆشك بۆ مێرووله‌كانی بیابان؟\nدواجار موته‌ئه‌سیفانه زۆر ده‌گمه‌نن ئه‌و به‌رهه‌مه هونه‌ری و ئه‌ده‌بیانه‌ی دنیای ئێمه كه توانیویانه ستاتیكییانه كار له‌سه‌ر مه‌رگه‌ساته‌كانی گه‌لی خۆمان بكه‌ن و زۆربه‌ی كاره‌كان هێنده ساده و بێناوه‌ڕۆكن كه به‌رای من نێگه‌تیڤانه كاریگه‌ریی له‌سه‌ر مه‌رگه‌ساته‌كه هه‌بووه. به‌ڵام خۆشبه‌ختانه كورته فیلمی (كۆشكی مێرووله) له گۆشه‌نیگایه‌كی زۆر وورد و قووڵه‌وه له‌سه‌ر مه‌رگه‌ساتی ئه‌نفال به‌رهه‌مهێنراوه‌ته‌وه و ده‌توانرێ له‌رێگه‌یه‌وه به بیانییه‌ك بوترێ ئه‌وه‌یه ئه‌نفال كه به‌سه‌ر كورددا هاتووه! به‌ڕای من ڕای له ئه‌ده‌بدا رۆمانی شاری مۆسیقاره سپییه‌كان-ی به‌ختیار عه‌لی و له سینه‌ماشدا كورته فیلمی (كۆشكی مێرووله) ئه‌و دوو به‌رهه‌مه‌ن كه زۆر به ووردی و ئاگاییه‌وه كاریان له‌سه‌ر ئه‌نفال كردووه و هه‌ق وایه هه‌ر نوسه‌ر و هونه‌رمه‌ندێك كه بیه‌وێت كار له‌سه‌ر ئه‌و مه‌رگه‌ساته گه‌وره‌یه بكات، به‌ر له هه‌موو شتێك هه‌م رۆمانه‌كه بخوێنێته‌وه و هه‌م سه‌یرێكی فیلمه‌كه‌ش بكات بۆ ئه‌وه‌ی ئه‌گه‌ر زانی ناتوانێ ئه‌و دوو به‌رهه‌مه تێپه‌ڕێنێت و له‌وان جوانتر و ستاتیكیتر كار له‌سه‌ر ئه‌نفال بكات، ئه‌وا نه‌یكات باشتره.\nئێستا ئیدی ئه‌گه‌ر بیانییه‌كی هاوڕێم پرسیاری فیلمی كوردیم لێبكات ده‌توانم به‌شانازییه‌وه پێشنیاری بینینی چه‌ند فیلمێكی كوردی بۆ بكه‌م كه یه‌كه‌میان (كۆشكی مێروله)یه.\n*كورته‌فیلمی كۆشكی مێرووله به‌رهه‌می ماڵی سینه‌مایه و ساڵی 2014 له كوردستان به‌رهه‌مهێنراوه و تۆفیق ئه‌مانی كاری نوسین و ده‌رهێنانی بۆ كردووه.\nPrevious كاتێك نواندن دەبێتە درۆكردن … ڕێباز محەمەد جەزا!!\nNext چۆن دەکرێ ئاین ببێتە هۆی توندوتیژی … گاری گەتینگ … لە ئینگلیزییەوە: نەبەز سەمەد


گەردی: بێكاری گەیشتۆتە 25% – تۆڕی میدیایی خەڵک\n“لە 3 ساڵدا نزیكەی 300 هەزار دەرچووی زانكۆ لە هەرێم بێكارن\nپرۆژەكانی هەواری شار دەستپێدەكەن\nئەنجوومەنی وەزیران پشووی يادى لەدایكبوونی پێغەمبەری دیاری كرد\nخەڵك- ئەمیندارێتی گشتی ئەنجوومەنی وەزیرانی عیراق، پشووی ڕۆژی يادى لەدایكبوونی پێغەمبەر محەمەد (د.خ) دیاری دەكات . (زیاتر…)\nعیراق و هەرێم: زیاتر لە 4100 كەس تووشی كۆرۆنا بوون\nخەڵك – وەزارەتی تەندروستی عیراق ڕایدەگەیەنێت، 4262 حاڵەتی نوێی تووشبوون بە ڤایرۆسی كۆرۆنا تۆماركراوە، 4119 كەسیش چاكبوونەتەوە، 23 كەسیش بەهۆی…\nجگە لە هەڵەبجە، 47 دادوەر بۆ پارێزگاو ئیدارەكانی هەرێم دادەمەزرێن\nخەڵك- ئەنجومەنی دادوەری هەرێمی كوردستان، فەرمانی دامەزراندنی بۆ 47 دادوەری نوێی بۆ دادگاكانی هەرێمی كوردستان ڕاگەیاند. (زیاتر…)\nسەباح هەورامی: ڤاكسینیش وەربگریت تووشی كۆرۆنا دەبیتەوە\nخەڵك- بەڕێوبەری تەندروستی سلێمانی ڕایدەگەیەنێت، پێویستە مامۆستایان و هاووڵاتیان ڤاكسینی دژە كۆرۆنا وەربگرن، چونكە هەر ڤاكسینە لەمەترسی…\nخەڵك-ئارام سەردار ئەمڕۆ دوو شەممە ٢٦ی تەمووز، پڕۆژەی دابەشكردنی مووچەی ئەم مانگە بەتەمویلی ١٠٠٪ دەستیپێكرد و مووچەی وەزارەتی تەندروستی دابەشكرا…\nئه‌رشیفه‌کان مانگێک دیاری بکه كانونی یه‌كه‌م 2021 (293) تشرینی دووه‌م 2021 (1638) تشرینی یه‌كه‌م 2021 (1644) ئه‌یلول 2021 (1652) ئاب 2021 (1644) ته‌مموز 2021 (1583) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1430) كانونی یه‌كه‌م 2020 (61)\nعیراق، پارێزگاكانی هەرێم زۆرترین ژمارەی تووشبوونیان بە كۆرۆنا تۆماركرد\n21 ئیلول 2021 4.15 pm\nخەڵك – وەزارەتی تەندروستی عیراق ڕایدەگەیەنێت، 3081 حاڵەتی نوێی تووشبوون بە ڤایرۆسی كۆرۆنا تۆماركراوە، 4454 كەسیش…\n17 ئازار 2021 8.00 pm\nخەڵك- پەرلەمانتارێكی فراكسیۆنی (سادیقون)ی سەر بە عەسائيبی ئەهلی حەق، ڕەتیدەكاتەوە لەگەڵ جیابوونەوەی هەرێمی كوردستاندا…


بڕیارە ئێوارەی ئەمڕۆ مەکتەبی سیاسی یەکێتی لەبارەی چەند پرسێکەوە کۆبێتەوە، کە یەکێکیان ئەنجامدانی کۆنگرەیە، بەرپرسێکی ئەو حزبەش لەڕێگەی ناس کوردەوە ئاشکرایدەکات، پێشنیازێک هەیە بۆ دواخستنی کۆنگرە.\nکەمتر لە 10 ڕۆژى ماوە بۆ بەستنى کۆنگرەى چوارەمى یەکێتى و ئامادەکارییەکان بۆ بەستنى کۆنگرە لە کۆتایی نزیکبوونەتەوە، لەگەڵ ئەوەشدا پرسی دواخستنى کۆنگرە بە گەرمى باسى لێوەدەکرێت.\nلەگەڵ زیادبوونى پرسی دواخستنى کۆنگرە، ئەمڕۆ مەکتەبی سیاسی یەکێتى بۆ تاوتوێکردنى چەند پرسێک لەناویاندا بەستنى کۆنگرە کۆدەبێتەوە.\nسەعدی ئەحمەد پیرە، ئەندامی مەکتەبی سیاسی یەکێتی بە ناس کوردی ڕاگەیاند “بڕیارە ئێوارەی ئەمڕۆ مەکتەبی سیاسی یەکێتی لەبارەی چەند پرسێکەوە کۆببێتەوە”.\nوتیشی “تەوەرەکانی کۆبوونەوەکە دەربارەی پرسی دۆخی سیاسی عێڕاق و هەروەها بەستنی کۆنگرەی یەکێتی دەبێت، کە ماوەکەی نزیکبووەتەوە”.\nتا ئێستا یەکێتى بە فەرمى هیچ هەڵوێستێکى لەبارەى ئەگەرى دواخستنى کۆنگرە ڕاگەیاندووە، بەڵام بەوتەى بەرپرسێکى ئەو حزبە، پێشنیازێک هەیە بۆ دواخستنى کۆنگرە، کە بەشێک لە بەرپرس و کادیرانى ئەو حزبە بە کۆنگرەى نوێکردنەوەى یەکێتى ناوى دەبەن.\nحاجی مەسیفی، جێگری بەرپرسی مەڵبەندی یەکێتی لە هەولێر بۆ ناس کوردى ئاشکراکرد “لەنێو یەکێتیدا پێشنیازێک هەیە بۆ دواخستنی کۆنگرە، بەڵام تائێستا بە فەرمی گفتوگۆی لەبارەوە نەکراوە و هەنگاوەکان بۆ بەستنی کۆنگرە بەردەوامن، لەگەڵ بەرەوپێشچوونەکاندا، ئەوکات بڕیاردەدرێت کۆنگرە لەکاتی خۆیدا بکرێت یاخود دوابخرێت”.\nئاماژەی بەوەشکرد، هۆکاری پێشنیازی دواخستنی کۆنگرە ئەوەیە، دەبێت کۆنگرە لە دۆخێکی ئارام و سەقامگیردا ئەنجام بدرێت، بەڵام عێراق و ناوچەکە لە دۆخێکی ناسەقامگیردایە و ئەو پێشنیارەش لەوەوە سەرچاوەی گرتووە.\nئەمە یەکەمجار نییە پرسی دواخستنى کۆنگرەى یەکێتى دەبێتە پرسێکى گەرم، مانگى ڕابردووش بەهەمانشێوە ئەو پرسە وروژێنرا، بەڵام دواتر فەرمى ڕەتکرایەوە.\nکۆنگرەى ئەمجارەى یەکێتى کە چوارەم کۆنگرەى ئەو حزبەیە، دواى شەش ساڵ دێت لە دواکەوتنى لەوادەى خۆیدا.\nیەکێتى نیشتیمانی کوردستان لە سەرەتای دامەزراندنییەوە لە ساڵی 1975، سێ کۆنگرەی بەستووە و لە 1ی حوزەیرانی 2010یش کۆتا کۆنگرەی خۆی بەست، کە کۆنگرەی سێیەمی ئەو حیزبە بوو، لە کۆنگرەکەدا بڕیاردرا مانگی 10ی 2013 کۆنگرەی چوارەم ببەستن، بەڵام یەکێتی نەیتوانی لەو وادەیەدا کۆنگرە ببەستێت و دواتر بە پلنیۆمێک وادەی کۆنگرەی بۆ شەش مانگ دواخست.\nیەکێتى لە ساڵى 2010دا کۆنگرەى سێهەمى بەست و دواى ئەوە بەهۆى نەخۆشکەوتن و پاشان کۆچى دوایى مام جەلال سکرتێرى گشتى ئەو حزبە و کێشەنێوخۆییەکانى یەکێتى کۆنگرەى چوارەم ئەنجام نەدرا و زۆر لەوادەى دیاریکراوى خۆى دواکەوت.\nسەرجەمیان نوێ دەکرێنەوە\n20:39 سێ شه‌ممه 21 كانونی دووه‌م 2020\n18:33 هه‌ینی 03 كانونی دووه‌م 2020\nئینستاگرام پۆستی هاوخەمیی هونەرمەندانی ئێران بۆ کوژرانی قاسم سولەیمانی دەسڕێتەوە